hotchpotch/miracl-hf-unified huggingface dataset:
উদয়ন উচ্চ মাধ্যমিক বিদ্যালয়
উদয়ন উচ্চ মাধ্যমিক বিদ্যালয় (পূর্বনামঃ উদয়ন বিদ্যালয়) বাংলাদেশের রাজধানী ঢাকা শহরে অবস্থিত একটি শিক্ষা প্রতিষ্ঠান। এটি ঢাকা বিশ্ববিদ্যালয় এলাকার ফুলার রোডে অবস্থিত।
উদয়ন উচ্চ মাধ্যমিক বিদ্যালয় একটি ঐতিহ্যবাহী বাংলা মিডিয়াম স্কুল। ঢাকা বিশ্ববিদ্যালয়ের ইংরেজি বিভাগের প্রধান টার্নার সাহেবের স্ত্রী এস.আর.এল মারিয়া ১৯৫৫ সালে উপাচার্যের বাসভবন সংলগ্ন দক্ষিণ পাশে একটি টিন সেডে একটি ইংলিশ প্রিপারেটরি স্কুল প্রতিষ্ঠা করেন। ১৯৭২ সালে স্কুলটির নাম হয় উদয়ন বিদ্যালয়। এ সময়ে শিল্পপতি আনোয়ার হোসেন নিজ ব্যয়ে বিদ্যালয়টির জন্য একটি পাকা দোতলা ভবন নির্মাণ করে দেন। ১৯৭৫ সালে এটি উচ্চ বিদ্যালয় ও ১৯৯৯ সালে উচ্চ মাধ্যমিক বিদ্যালয়ে উন্নীত হয়। জন্মলগ্ন থেকেই বিদ্যালয়টি  ঢাকা বিশ্ববিদ্যালয় প্রশাসন থেকে সম্পূর্ণ আলাদা থেকে স্বাধীনভাবে নিজ কার্যক্রম পরিচালনা করে আসছে। শিক্ষা, শৃংখলা ও ফলাফলের দিক থেকে বিদ্যালয়টি বর্তমানে দেশের প্রথম গ্রেডের স্কুলগুলোর সারিতে অবস্থান করছে এবং বিদ্যালয়টি সরকারের এমপিওভুক্ত। ১৯৭৭ সালে বিদ্যালয়টি ঢাকা শিক্ষাবোর্ড কর্তৃক স্বীকৃতিপ্রাপ্ত প্রতিষ্ঠানের মর্যাদা লাভ করে এবং তখন থেকে বোর্ডের বিধি অনুযায়ী গঠিত কমিটি কর্তৃক পরিচালিত হয়ে আসছে।
ঢাকা বিশ্ববিদ্যালয় কর্তৃক ছাত্রীহল নির্মাণের কারণে বিদ্যালয়টি স্থানান্তর করার প্রয়োজন হয়। বিশ্ববিদ্যালয় সিন্ডিকেট ১৯৮৫ সালে বিদ্যালয়টি স্থানান্তর করার জন্য ফুলার রোডের তেঁতুলতলায় ৩০ হাজার বর্গফুট জমি বরাদ্দ দেয়। বিদ্যালয় কর্তৃপক্ষ বাংলাদেশ প্রকৌশল বিশ্ববিদ্যালয়-এর (BUET) স্থাপত্য ডিজাইনার ড. শামসুল ওয়ারেস ও সিভিল প্রকৌশলির সহায়তায় একটি প্রতিষ্ঠিত ঠিকাদারি ফার্মের মাধ্যমে বিদ্যালয়ের নির্মাণ কাজ শেষ করে। পাঁচতলা ভবনবিশিষ্ট উদয়ন উচ্চ মাধ্যমিক বিদ্যালয় ১৬,৯৬০ বর্গফুট এলাকার উপর প্রতিষ্ঠিত এবং এর ৫২টি কক্ষ রয়েছে। স্কুল ভবনটির নির্মাণসহ স্থানান্তরকরণ এবং আসবাবপত্র ও প্রয়োজনীয় যন্ত্রপাতি ক্রয়বাবদ ব্যয় ১০ কোটি টাকার অধিক। বিদ্যালয়ের নিজ তহবিল থেকে এই ব্যয় নির্বাহ করা হয়। বর্তমানে বিদ্যালয়ের শিক্ষার্থী সংখ্যা প্রায় ৩ হাজার। সকল শিক্ষার্থীর জন্য উম্মুক্ত এ শিক্ষা প্রতিষ্ঠানে পরীক্ষার মাধ্যমে ছাত্রছাত্রী ভর্তি করা হয়।
শিক্ষক সংখ্যা স্কুল পর্যায়ে ৫৪ এবং কলেজ পর্যায়ে ১৭ জন। ২ জন সহকারী প্রধান শিক্ষক কর্মরত আছেন। অফিস স্টাফ ৫ এবং এমএলএসএস ১৬ জন। বিদ্যালয়টিতে বর্তমানে ইংরেজি ভার্সন চালু আছে। এখানে স্কাউট ও গার্লস গাইড কার্যক্রম রয়েছে। রয়েছে তায়কুন্দু দল। বিদ্যালয়ের নিজস্ব ব্যান্ডদল আছে। খেলা, প্রদর্শনী, মিলনমেলা ও বিতর্ক প্রতিযোগিতার ফলাফল সন্তোষজনক। বর্তমানে বিদ্যালয়ের অধ্যক্ষের দায়িত্ব পালন করছেন ড. উম্মে সালমা বেগম।
এটি ঢাকা বিশ্ববিদ্যালয় এলাকার ফুলার রোডে অবস্থিত।
১৯৫৫ সালের জুন মাসে স্থাপিত এই বিদ্যালয় ঢাকা ইংলিশ প্রিপারেটরি স্কুল নামে যাত্রা শুরু করে। ১৯৬৯ সালে ঢাকা বিশ্ববিদ্যালয়ের সাথে নিবন্ধনক্রমে বিদ্যালয়টি মাধ্যমিক পর্যায়ে উন্নীত হয় এবং নাম পরিবর্তিত হয়ে উদয়ন বিদ্যালয় নামে নামকরণ করা হয়। ১৯৫৫ থেকে ১৯৯২ সাল পর্যন্ত বিদ্যালয়টি ঢাকা বিশ্ববিদ্যালয়ের ভাইস চ্যান্সেলরের বাসভবনের পাশে অবস্থিত ছিল যা ১৯৯২ সালে ঢাকা বিশ্ববিদ্যালয়ের জগ্ননাথ হলের পাশে ৩/৩ ফুলার রোডে স্থানান্তরিত হয়। ঢাকা বিশ্ববিদ্যালয়ের অনুদানে প্রতিষ্ঠিত হলেও প্রতিষ্ঠানটি বেসরকারী প্রতিষ্ঠানের মর্যাদা লাভ করেছে। এর বর্তমান ভবনের নির্মাণ কাজ শেষ হয় ১৯৮৮ সালে। প্রতিষ্ঠানটি স্কুল থেকে কলেজে রূপান্তরিত হয় ১৯৯৮ সালে। প্রতিষ্ঠানটির প্রধান শিক্ষিকাদের ও অধ্যক্ষদের মধ্যে শ্যামলী নাসরীন চৌধুরী ছিলেন অন্যতম।
ক্যান্টারবেরি, নিউ সাউথ ওয়েল্‌স
ক্যান্টারবেরি (Canterbury) দক্ষিণ-পূর্ব অস্ট্রেলিয়ার নিউ সাউথ ওয়েল্‌স রাজ্যের বৃহত্তর সিডনি শহরের একটি উপশহর। এটি কেন্দ্রীয় সিডনি থেকে ১০ কিমি দক্ষিণ-পশ্চিমে কুক নদীর উপত্যকায় অবস্থিত। এটি প্রায় সম্পূর্ণ আবাসিক এলাকা। সিডনির প্রধান ঘোড়দৌড় ময়দান ক্যান্টারবেরি রেসকোর্স এখানে অবস্থিত। শহরের বেশির ভাগ অধিবাসী ব্রিটিশ বা আইরিশ। তবে ১৯৮০ ও ১৯৯০-এর দশকে অনেক অন্য জাতের লোক শহরটিতে এসেছে। এদের মধ্যে চীনা, লেবানীয়, গ্রিক, লাতিন আমেরিকান ও ভিয়েতনামীয় সম্প্রদায় বেশ বড়।
ইউরোপীয়দের বসতিস্থাপনের আগে এখানে ধারুক নামের একটি আদিবাসী গোত্র বাস করত।
ডানকান এডওয়ার্ডস
ডানকান এডওয়ার্ডস (অক্টোবর ১, ১৯৩৬ - ফেব্রুয়ারি ২১, ১৯৫৮) ছিলেন একজন ইংরেজ আন্তর্জাতিক ফুটবল খেলোয়াড়। ডাডলিতে জন্ম নেয়া এ খেলোয়াড় ১৯৫২ সালের জুন মাসে অপেশাদার খেলোয়াড় হিসেবে ম্যানচেস্টার ইউনাইটেডে যোগ দেন এবং ১৯৫৩ সালের ১ অক্টোবর পেশাদার খেলোয়াড় হিসেবে আত্মপ্রকাশ করেন। তিনি ছিলেন ১৯৫০ দশকে স্যার ম্যাট বাজ্‌বির অধীনে বাজ্‌বি বেইবস এর অন্যতম সদস্য এবং মিউনিখ বিমান দুর্ঘটনায় নিহত হওয়া ইউনাইটেডের আট খেলোয়াড়ের একজন। তার খেলা যারা দেখেছেন তারা মনে করেন এডওয়ার্ডস যদি এত অল্প বয়সে মারা না যেতেন তবে তিনি বিশ্বের অন্যতম মহান ফুটবলারে পরিনত হতেন।
মিউনিখ
মিউনিখ ( জার্মান ভাষায়: München "ম্যুন্‌শেন্‌" আ-ধ্ব-ব ; অস্ট্রো-বাভারীয়: Minga ) জার্মানির বায়ার্ন রাজ্যের রাজধানী।
মিউনিখ জার্মানির তৃতীয় বৃহত্তম শহর এবং ইউরোপের উন্নত ও সমৃদ্ধশালী শহরগুলোর একটি। শহরের জনসংখ্যা প্রায় ১৩ লক্ষ এবং মিউনিখ মেট্রোপলিটান এলাকার জনসংখ্যা ২৬ লক্ষ। বৃহত্তর মিউনিখে প্রায় ৫ লক্ষ মানুষ বসবাস করে। মিউনিখ ইসার নদীর তীরে বাভারীয় আল্পসের উত্তরে অবস্থিত।
ফুটবল এই শহরের জনপ্রিয় খেলা। এফসি বায়ার্ন মিউনিখ এই শহরের তথা জার্মানির অন্যতম প্রসিদ্ধ ফুটবল ক্লাব। অ্যালিয়াঞ্জ অ্যারেনা এদের ঘরের মাঠ। ২০০৬ ফিফা বিশ্বকাপ-এর সেমি-ফাইনাল ও দ্বিতীয় রাউন্ডের ম্যাচ এখানে অনুষ্ঠিত হয়।
১৯৭২ এর গ্রীষ্ম অলিম্পিক্স গেমস-এর আসর এই শহরে বসে।
মিউনিখ বিমানবন্দর শহরের প্রধান, জার্মানির দ্বিতীয় বৃহত্তম ও ইউরোপের সপ্তম বৃহত্তম বিমানবন্দর।
ডেনিস ল
ডেনিস ল (জন্ম ফেব্রুয়ারি ২৪ ১৯৪০, স্কটল্যান্ডের আবেরডিন) একজন অবসরপ্রাপ্ত স্কটিশ ফুটবল খেলোয়াড় যিনি ১৯৫০ থেকে ১৯৭০ দশকে স্ট্রাইকার হিসেবে মাঠ কাঁপিয়েছেন।
ফুটবল খেলোয়াড় হিসেবে ল তার ক্যারিয়ার শুরু করেন দ্বিতীয় বিভাগের দল হাডার্সফিল্ড টাউনের সাথে ১৯৫৬ সালে। চার বছর হাডার্সফিল্ডে খেলার পর তিনি তৎকালীন ব্রিটিশ রেকর্ড ৫৫,০০০ পাউন্ডের বিনিময়ে যোগ দেন ম্যানচেস্টার সিটিতে। ল সেখানে একবছর খেলেন। এর পর নতুন ইংরেজ ও ইতালীয় রেকর্ড ১১০,০০০ পাউন্ডের বিনিময়ে তিনি যোগ দেন ইতালীয় ক্লাব টোরিনোতে। যদিও ইতালিতে তিনি ভালই খেলছিলেন, তবে তিনি সেখানকার জীবনের সাথে মানিয়ে নিতে পারেননি এবং ১৯৬২ সালে তিনি নতুন ব্রিটিশ রেকর্ড ১১৫,০০০ পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন।
ইউনাইটেডে খেলা ১১ বছরের ক্যারিয়ারের জন্যই আজ তিনি সুপরিচিত। এখানে ৪০৯ ম্যাচে তিনি ২৩৬ গোল করেন এবং সমর্থকের কাছে "দ্য কিং" ও "দ্য ল'ম্যান" উপাধি লাভ করেন। ১৯৬৪ সালে তিনি সম্মানজনক ইউরোপীয় বর্ষসেরা ফুটবলার পুরস্কার লাভ করেন এবং দলকে ১৯৬৫ ও ১৯৬৭ সালের প্রথম বিভাগ জিততে সাহায্য করেন। ১৯৭৩ সালে একমৌসুমের জন্য ল ম্যানচেস্টার ইউনাইটেড ত্যাগ করেন ও ম্যানচেস্টার সিটিতে যোগ দেন। এরপর ১৯৭৪ সালে তিনি ফিফা বিশ্বকাপে স্কটল্যান্ডের প্রতিনিধিত্ব করেন। ল স্কটল্যান্ডের পক্ষে ৫৫ ম্যাচ খেলেছেন এবং দলের পরক্ষে রেকর্ড ৩০ গোল করেছেন। অবশ্য তার রেকর্ডের আরেকজন ভাগীদার আছে। ববি চার্লটনের পর ইউনাইটেডের শীর্ষ গোলদাতা।
অরোরা (পুরাণ)
অরোরা (লাতিন: "[awˈroːra]") লাতিন শব্দে হল ভোর, যা রোমান পুরাণ এবং লাতিন কবিতায় ভোরের দেবী। গ্রিক পুরাণে অরোরাকে এয়স এবং হিন্দু পুরাণে ঊষা ইন্দো-ইউরোপীয় ভোরের দেবী।
রোমাণ পুরাণে অরোরা হল ভোরের দেবী। সে ভোরের আকাশে অপরূপ সুন্দর একজন নারীর প্রতিমূর্তি হয়ে উড়ে বেড়ান আর সূর্যের আগমন ঘোষণা করেন। তার বংশপরিচয় ছিল নমনীয়: ওভিদ এর জন্য, সে সমান হবে "পাল্যানটিস", পাল্যাসের কন্যা বাচক, অথবা হুপেরিয়ন কন্যা।
অরোরার এক ভাই সূর্য ও এক বোন চাঁদ। তার বেশ কজন পুত্রের মাঝে উল্লেখযোগ্য চারজন হল চারদিকের বাতাস (উত্তর, দক্ষিণ, পূর্ব ও পশ্চিম)। একটি পুরাণ অনুসারে তিনি তার মৃত এক পুত্রের জন্য কাঁদেন আর আকাশে উড়ে বেড়ান। তিনি যখন কাঁদেন তখন তার চোখের জল শিশির হয়ে ঝরে পরে। গ্রিক পুরাণে অরোরার আর এক রূপ হল ইয়স। উইলিয়াম শেকসপিয়র তার বিখ্যাত নাটক "রোমিও অ্যান্ড জুলিয়েট"-এ অরোরার উল্লেখ করেছেন।
তার অন্যতম প্রেমিক ছিলেন টিথোনুস। অরোরা জিউসের কাছে তার প্রেমিকের অমরত্বের অণুরোধ করেছিলেন। কিন্তু তিনি জিউসের কাছে অমর থাকার নিয়মাবলী জেনে নেননি। যার কারণে টিথোনুস অমরত্বের ফল ভোগ করতে ব্যর্থ হন।
তুর্কমেনিস্তানের জাতীয় পতাকা
তুর্কমেনিস্তানের জাতীয় পতাকা নির্বাচিত হয় ২৪ জানুয়ারি, ২০০১। বিশ্বের সবচেয়ে কারুকার্য মণ্ডিত পতাকা হিসাবে সাধারণত একে চিহ্নিত করা হয়।
সবুজ পটভূমির এই পতাকার বাম দিকে (Hoist side) উলম্বিকভাবে লাল ডোরা রয়েছে। ডোরার মধ্যে গালিচায় ব্যবহৃত নকশা (পাঁচটি) এবং নিচের দিকে জাতিসংঘের পতাকার মতো জলপাই গাছের শাখা রয়েছে; সবুজ পটভূমির উপর একটি সাদা রঙের বর্ধিষ্ণু বাঁকা চাঁদ রয়েছে, যা তুর্কিদের (Turkic Peoples) বৈশিষ্ট্যমূলক প্রতীকস্বরূপ। এর ঠিক উপরে কোনায় লাল ডোরার পাশে পাঁচটি পঞ্চ-বিন্দু তারা (Five-pointed star) অবস্থিত।
সবুজ ও লাল রঙের প্রতি তুর্কিদের দীর্ঘ সময়ের অনুরাগ পতাকার রঙে প্রতিফলিত হয়েছে। বর্ধিষ্ণু বাঁকা চাঁদ দেশের উজ্জ্বল সম্ভাবনা এবং তারাসমূহ তুর্কমেনিস্তানের পাঁচটি প্রদেশ আহাল (Ahal Province), বলকান (Balkan Province), দাসোগুজ (Daşoguz Province), লেবাপ (Lebap Province) ও মেরী প্রদেশের (Mary Province)প্রতিনিধিত্ব করে।
পাঁচটি ঐতিহ্যবাহী গালিচার নকশা রাষ্ট্রীয় প্রতীক ও পতাক্য পাঁচটি প্রধান উপজাতি গোষ্ঠীর সংস্কৃতির পরিচায়ক। এই উপজাতির ঐতিহ্যবাহী ক্রম (উপর থেকে নিচ) হচ্ছে টেকে (টেক্কে), ইয়োমুট (ইয়োমুদ), আরসারি (এরসারি), চৌদুর (চোদুর) এবং সেরিক (সেরিক্ব্‌) (ইংরেজিতে:Teke (Tekke), Yomut (Yomud), Arsary (Ersary), Chowdur (Choudur), and Saryk (Saryq))। স্যালির (স্যালর) গোষ্ঠী যারা আধুনিক যুগের কিছু পূর্বে যুদ্ধে পরাজিত হয় তারা সহ অন্যান্য ছোট উপজাতি ও গোষ্ঠী সমূহকে তুলে ধরা হয়নি
পতাকার অন্যতম বিষম অংশটি হচ্ছে জলপাইয়ের মালা, যা ঐতিহ্যবাহী গালিচার নকশাকে লঙ্ঘন করে যোগ করা হয়েছে। ১৯৯৫ সালের ১২ই ডিসেম্বর জাতিসংঘ সাধারণ পরিষদের সিদ্ধান্ত অনুযায়ী স্থায়ী নিরপেক্ষতার প্রতীক স্বরূপ এটি গৃহীত হয়।
১৯৯১ সালে সোভিয়েত ইউনিয়ন হতে স্বাধীনতা লাভের পূর্বে তুর্কমেনিস্তানের পতাকা সোভিয়েত প্রজাতন্ত্রের অন্যান্য পতাকার সদৃশ ছিল। স্বাধীনতা লাভের পর ১৯৯২ সালের ১৯ ফেব্রুয়ারি তুর্কমেনিস্তানের জন্য অনেকটা বর্তমান নকশার মতো পতাকা নির্বাচন করা হয়, যার বাম দিকের নকশা ছিল ভিন্নতর। ২০০১ সালে বর্তমান নকশা প্রতিষ্ঠিত হওয়ার আগে ১৯৯৭ সালে আর এক দফা নকশা পরিবর্তন করা হয়।
হ্যারি গ্রেগ
হ্যারি গ্রেগ (জন্ম অক্টোবর ২৭, ১৯৩২, ম্যাঘেরাফেল্ট) একজন উত্তর আয়ারল্যান্ডীয় ফুটবল খেলোয়াড়।
লিনফিল্ড দলের হয়ে তিনি ক্যারিয়ার শুরু করেন। পরে স্থানীয় দল কোলেরেইন দলের সাথে চুক্তি করেন। ১৮ বছর বয়সে তিনি ডনকাস্টার রোভার্স দলে যোগ দেন। ১৯৫৭ সালে তিনি ম্যানচেস্টার ইউনাইটেড দলে যোগ দেন। তিনি উত্তর আয়ারল্যান্ডের পক্ষে ২৫ টি ম্যাচ খেলেছেন।
গ্রেগ ছিলেন একজন গোলরক্ষক। ইউনাইটেডের পক্ষে ৪৮ টি ম্যাচে তিনি কোন গোল হজম করেননি। তাকে প্রায়ই 'মিউনিখের নায়ক' বলে ডাকা হয়, কেননা মিউনিখ বিমান দুর্ঘটনার সময় তিনি অসীম সাহসের সাথে তার সতীর্থ ববি চার্লটন, জ্যাকি ব্লাঞ্চফ্লাওয়ার ও ডেনিস ভায়োলেট সহ অন্যান্যদের জীবন বাঁচিয়েছিলেন। এছাড়া তিনি একজন মহিলা ও তার শিশু সন্তান এবং ম্যানেজার স্যার ম্যাট মাজবিকে দুর্ঘটনাস্থল থেকে উদ্ধার করেছিলেন।
হ্যারি গ্রেগকে ম্যানচেস্টার ইউনাইটেডের সফলতম গোলরক্ষকের মধ্যে অন্যতম হিসেবে বিবেচনা করা হয়, যদিও এর যোগ্য কোন পদক তিনি পাননি। ১৯৬৩ সালের এফএ কাপ বিজয়ের সময় কাধের আঘাতের কারনে তিনি দলভুক্ত হতে পারেননি। পরবর্তীতে তিনি বেশিরভাগ সময় আহত থাকায় ১৯৬৪-৬৫ ও ১৯৬৬-৬৭ সালের লীগ বিজয়ী দলে অন্তর্ভুক্ত হতে ব্যর্থ হন। ১৯৬৭ সালে তিনি স্টোক সিটি দলে যোগ দেন। পরবর্তীতে স্টোক সিটি ত্যাগ করে তিনি শ্রিউসবারি টাউনের ম্যানেজার হন।
১৯৭২ সালের নভেম্বরে তিনি সোয়ানসি সিটি দলের ম্যানেজার হন। ১৯৭৫ সালের ফেব্রুয়ারিতে তিনি পদত্যাগ করে ক্রুউই আলেক্সান্দ্রা দলের ম্যানেজার হন যেখানে তিনি ১৯৭৮ সাল পর্যন্ত দায়িত্ব পালন করেন। সাবেক সতীর্থ ডেভ সেক্সটনের নিমন্ত্রনে তিনি সাড়া দেন এবং সেখান গোলরক্ষকের কোচ নিযুক্ত হন। ডেভ সেক্সটন উইনাইটেড ছেড়ে দেয়ার আগে তিনি লু ক্যানারির সহযোগী হিসেবে যোগদান করেন। ১৯৮৪ সালে তিনি দল তিনি সুইনডন টাউনদলের ম্যানেজার হন।
জিমি মারফি
জেমস (জিমি) প্যাট্রিক মারফি (৮ অগাস্ট ১৯১০, পেন্ট্রে, গ্ল্যামোরগান - ১৪ নভেম্বর ১৯৮৯, ম্যানচেস্টার) ছিলেন একজন ফুটবল খেলোয়াড় ও ম্যানেজার।
তিনি ছিলেন ম্যানচেস্টার ইউনাইটেডের ম্যানেজার ম্যাট বাজবির দীর্ঘদিনের সহযোগী। ১৯৫৮ সালের ৬ ফেব্রুয়ারি মিউনিখ বিমান দুর্ঘটনার পর তিনি সাময়িকভাবে ম্যানেজারের দায়িত্ব নেন। তিনি তখন উইনাইটেডকে এফএ কাপের ফাইনালে তুলতে পেরেছিলেন। ম্যাট বাজবি সুস্থ হয়ে ফিরে এলে তিনি পুনরায় সহকারী ম্যানেজার হিসেবে কাজ করেন। ১৯৭১ সাল পর্যন্ত তিনি ওল্ড ট্রাফোর্ডে সহকারী ম্যানেজার হিসেবে কাজ করেছেন।
মারফি ১৯৩০ দশকে ওয়েলসের হয়ে খেলেছেন এবং ১৯৫৮ ফিফা বিশ্বকাপে দলের ম্যানেজার ছিলেন। তাদের একমাত্র বিশ্বকাপে তারা কোয়ার্টার ফাইনালে উন্নীত হয়েছিলেন। ১৯৮৯ সালে ৭৯ বছর বয়সে মারফি মারা যান।
তিনি ওয়েস্ট ব্রমের হয়ে ২০০টিরও বেশি ম্যাচ খেলেছেন এবং ১৯৩৫ সালে ওয়েস্ট ব্রমের হয়ে এফএ কাপের ফাইনালে অংশ নিয়েছেন।
বোল্টন ওয়ান্ডারার্স ফুটবল ক্লাব
বোল্টন ওয়ান্ডারার্স ফুটবল ক্লাব (দ্য ট্রটার্স নামেও পরিচিত) একটি ইংরেজ পেশাদার ফুটবল ক্লাব। বল্টন ওয়ান্ডারার্স উত্তর পশ্চিম ইংল্যান্ডের গ্রেটার ম্যানচেস্টারের বোল্টন বোরো এলাকার দল। বর্তমানে তারা প্রিমিয়ার লীগে খেলে থাকে।
ফুটবল লীগের প্রতিষ্ঠাতা সদস্য বোল্টন ছিল ১৯২০ দশকের সফল ক্লাব। এসময় তারা তিনবার এফএ কাপ জিতেছে। ন্যাট লফটহাউজের দেয়া একমাত্র গোলে ১৯৫৮ সালে তারা চতুর্থ বারের মত কাপটি জেতে। ১৯৮৭ সালে ক্লাবটি সবচেয়ে খারাপ সময় অতিবাহিত করেছে। এসময় ক্লাবটি চতুর্থ বিভাগে নেমে গিয়েছিল। শীর্ষ বিভাগে ৩১ বছর অনুপস্থিতির পর ১৯৯৫ সালে তারা আবার প্রিমিয়ার লীগে ফেরৎ আসে। বর্তমানে তারা ২০০০ সাল থেকে অবিচ্ছিন্নভাবে প্রিমিয়ার লীগে খেলছে। ২০০৫–০৬ মৌসুমে তারা প্রথমবারের মত ইউরোপীয় প্রতিযোগিতায় অংশ নেয়, তারা উয়েফা কাপের শীর্ষ ৩২ ক্লাবে স্থান পায়। প্রিমিয়ার লীগের ২০০৬-০৭ মৌসুমে ৭ম অবস্থানের কারনে ২০০৭-০৮ মৌসুমেও বোল্টন উয়েফা কাপে খেলার সুযোগ পাচ্ছে।
১৯৯৭ সালে বোল্টন ওয়ান্ডারার্স তাদের বর্তমান মাঠ রিবক স্টেডিয়ামে স্থানান্তরিত হয়। তাদের পূর্বের মাঠ ছিল বার্নডেন পার্ক। ক্লাবের চেয়ারম্যান হচ্ছেন ফিল গার্টসাইড এবং ম্যানেজার স্যামি লি।
প্রাতিষ্ঠানিক ওয়েবসাইট
অন্যান্য সাইট
গর্ডন ব্রাউন
গর্ডন ব্রাউন (জন্ম: ২০ ফেব্রুয়ারি; ১৯৫১) ইংল্যান্ড সাবেক প্রধানমন্ত্রী। ২০০৭ সালের ২৭ জুন তিনি সাবেক প্রধানমন্ত্রী টোনি ব্লেয়ারের কাছ থেকে এই দায়িত্ব গ্রহণ করেন এবং ১২ মে ২০১০ এ অবসর নেন। তিনি যুক্তরাজ্যের লেবার পার্টির সদস্য। টোনি ব্লেয়ারের মন্ত্রীসভায় তিনি অর্থমন্ত্রীর দায়িত্ব পালন করেন।
ব্রাউন গ্লাসগোতে জন্ম গ্রহণ করেন। তার পিতা জন ইবেনজার ব্রাউন ধর্ম মন্ত্রী ছিলেন। ১৬ বছর বয়সে ব্রাউন এডিনবার্গ বিশ্ববিদ্যালয়তে ইতিহাস পড়তে ভর্তি হন। তিনি বৃটেনের সেই চার জন প্রধানমন্ত্রীর একজন যারা, অক্সফোর্ড বা ক্যামব্রীজ বিশ্ববিদ্যালয়তে অধ্যয়ন করেন নাই। ব্রাউন এডিনবার্গ বিশ্ববিদ্যালয় থেকে সম্মান, স্নাতক (১৯৭২ ও পিএইচ.ডি ১৯৮২ ডিগ্রি লাভ করেন। তার পিএইচ.ডি এর বিষয় ছিল "লেবার পার্টি এবং ১৯১৮-২৯ সালে স্কটল্যান্ডের রাজনৈতিক পরিবর্তন।
১৯৭২ সালে ছাত্র থাকাকালীন ব্রাউন এডিনবার্গ বিশ্ববিদ্যালয়ের রেক্টর নির্বাচিত হন। ব্রাউন একজন খন্ডকালীন প্রভাষক হিসেবে গ্লাসগোর ক্যালেডোনিয়ান বিশ্ববিদ্যালয়ে "রাজনীতি" পড়ান। তারপর তিনি স্কটিশ টেলিভিষণে একজন সাংবাদিক হিসেবেও কাজ করেন।
যুক্তরাজ্যের ১৯৮৩ সালের নির্বাচনে ব্রাউন সংসদ সদস্য (Member of Parliament) নির্বাচিত হন। সেই সময় তিনি বিরোধী দলের বাণিজ্য ও শিল্প বিষয়ক মুখপাত্রের দায়িত্ব পালন করেন। ১৯৮৬ সালে তিনি লেবার পার্টির রাজনীতিবিদ জেমস্‌ ম্যাক্সটন-এর জীবনী গ্রন্থ লিখেন। টোনি ব্লেয়ারের মন্ত্রীসভায় তিনি ১৯৯৭ থেকে ২০০৭ সাল পর্যন্ত তিনি অর্থমন্ত্রীর দায়িত্ব পালন করেন।
বেলফাস্ট
বেলফাস্ট () উত্তর আয়ারল্যান্ডের রাজধানী। এটি উত্তর আয়ারল্যান্ডের সর্ববৃহৎ শহর এবং উলস্টার প্রদেশের অন্তর্গত। এটি ডাবলিনের পর আয়ারল্যান্ড দ্বীপের দ্বিতীয় বৃহত্তম শহর। ২০০১ সালের আদমশুমারী অনুযায়ী শহরের জনসংখ্যা ২৭৭,৩৯১ জন।, এছাড়া ৫৭৯,৫৫৪ বেলফাস্ট মেট্রোপলিটান এলাকায় বাস করে। এটি যুক্তরাজ্যের পঞ্চদশ বৃহত্তম শহর।
বেলফাস্ট উত্তর আয়ারল্যান্ডের সমুদ্র সৈকতের পূর্ব তীর ঘেষে অবস্থিত। শহরের কাছে অনেক পাহাড় পর্বত আছে যার মধ্যে রয়েছে কেভ হিল কাউন্টি পার্ক । এটিকে জোনাথন সুইফটের উপন্যাস গালিভারের ভ্রমণকাহিনীর প্রেরণাস্থল হিসেবে বিবেচনা করা হয়। তিনি এটিকে ঘুমন্ত দৈত্য হিসেবে কল্পনা করেছিলেন যেটি শহরকে পাহারা দিচ্ছে। বেলফাস্ট লাগান নদীর মুখে অবস্থিত, ফলে এখানে জাহাজ নির্মাণ শিল্পের বিকাশ ঘটেছে। অতীতেও বেলাফাস্ট এই শিল্পের জন্য বিখ্যাত ছিল। ১৯১২ সালে বিখ্যাত টাইটানিক জাহাজ এখানে নির্মিত হয়েছিল। এসময় হারল্যান্ড এন্ড উলফ ছিল বিশ্বের সর্ববৃহৎ শিপইয়ার্ড। বেলাফাস্ট ছিল মূলত অ্যানট্রিম কাউন্টির একটি মফস্বল শহর, তবে ১৮৮৮ সালে রানী ভিক্টোরিয়া বেলফাস্টকে নগরের মর্যাদা দেয়ার পর ফেলফাস্ট বোরো গঠিত হয়।
বেলফাস্ট উত্তর আয়ারল্যান্ডের বিপজ্জনক পরিস্থিতির শিকার। তবে ১৯৯৮ সালের গুড ফ্রাইডে চুক্তির পর বেলফাস্ট শহরে অনেক উন্নতি হয়েছে। এর মধ্যে রয়েছে বেলফাস্ট সিটি সেন্টার, ভিক্টোরিয়া স্কয়ার, টাইটানিক স্কয়ার ও অডিসি কমপ্লেক্স এর সংস্কার। শহরে দুটি বিমানবন্দর রয়েছে: জর্জ বেস্ট বেলফাস্ট সিটি এয়ারপোর্ট এবং বেলফাস্ট ইন্টারন্যাশনাল এয়ারপোর্ট। কুইন্স উইনিভার্সিটি অব বেলফাস্ট ও ইউনিভার্সিটি অফ অলস্টার হচ্ছে শহরের প্রধান বিশ্ববিদ্যালয়।
গ্রানাডা
গ্রানাডা স্পেনের আন্দালুসিয়া নামক স্বায়ত্তশাসিত অঞ্চলের অন্তর্গত গ্রানাডা প্রদেশের রাজধানী এবং একটি সুবৃহৎ আধুনিক শহর।
বালোঁ দর
বালোঁ দর (; "সোনার বল") একটি ফুটবল পুরস্কার, যেটি ১৯৫৬ সাল থেকে প্রদান শুরু করে ফরাসি ফুটবল পত্রিকা "ফ্রান্স ফুটবল"। এটি সাধারণভাবে ইংরেজিতে European Footballer of the Year বা বাংলায় আগে 'ইউরোপীয় বর্ষসেরা ফুটবলার' নামে পরিচিত ছিল।
বার্ষিক ভিত্তিতে বিগত একবছরের খেলার মানের উপর নির্ভর করে এঈ পুরস্কার দেয়া হয়। এই পুরস্কার পেতে হলে খেলোয়াড়কে অবশ্যই উয়েফা অনুমোদিত কোন ক্লাবে খেলতে হবে। ১৯৯৫ সাল পর্যন্ত কেবল ইউরোপীয় জাতিভুক্ত খেলোয়াড়গণই পুরস্কারের জন্য বিবেচিত হতেন। এই পুরস্কারের জন্য ভোট প্রদান করেন ইউরোপের ফুটবল সাংবাদিকেরা।
কেবলমাত্র তিনজন খেলোয়াড় তিনবার এ পুরস্কার পেয়েছেন। এরা হলেন নেদারল্যান্ডের ইয়োহান ক্রুইফ ও মার্কো ভ্যান বাস্তেন ফ্রান্সের মিশেল প্লাতিনি এবং আর্জেন্টিনার লিওনেল মেসি(চারবার)। ইয়োহান ক্রুইফ এবং ফ্রাঞ্জ বেকেনবাওয়ার যৌথভাবে জুরিদের কাছ থেকে পরপর ১২ বছর ভোট পাওয়ার রেকর্ডের অধিকারী, যা আসলে তাদের খেলার ধারাবাহিকতারই পরিচায়ক।
নাইজেল, গৌটেং
নাইজেল দক্ষিণ আফ্রিকার গৌটেং প্রদেশের একটি ছোট শহর যা সোনার খনির জন্য বিখ্যাত। এটি বৃহত্তর জোহানেসবার্গ পৌর এলাকার শিল্প ও বাণিজ্যের কেন্দ্রস্থল পূর্ব র‌্যান্ড এর পাশে অবস্থিত।
১৮৮৬ সালে ভার্কেনফন্টেন নামের খামারে এক অভিযাত্রী স্যার ওয়াল্টার স্কটের "দি ফরচুন্‌স অফ নাইজেল" নামের বইটি পড়ার সময় এখানে সোনার খনি আবিষ্কার করেন। এর পরে এখানে নাইজেল সোনার খনি কোম্পানি নামের প্রতিষ্ঠান স্থাপিত হয়, আর তাকেঘিরেই শহরটি গড়ে উঠে।
বর্তমানে শহরটিতে সোনার খনি ছাড়াও বিভিন্ন ভারী শিল্প রয়েছে।
শহরের নামকরণের অন্য ধারণা অনুযায়ী ব্রিটেনে বহুল প্রচলিত নাম নিয়াল হতে এই শহরের নাম এসেছে।
শরীফুল হক (ডালিম)
শরীফুল হক (ডালিম) (জন্ম: ১৯৪৬) বাংলাদেশের মুক্তিযুদ্ধে বীর উত্তম খেতাব প্রাপ্ত মুক্তিযোদ্ধা। ১৯৭৫ সালে বাংলাদেশের তৎকালীন রাষ্ট্রপতি শেখ মুজিবুর রহমানকে সপরিবারে হত্যার সাথে তিনি জড়িত ছিলেন। শেখ মুজিব নিহত হবার পর মেজর ডালিম ( পরবর্তিতে লেফটেন্যান্ট কর্ণেল) বাংলাদেশে বেতারে নিজেই হত্যার সাথে জড়িত থাকার ঘোষণা দেন। ৭৫' পরবর্তি বিভিন্ন সরকার তাকে বিদেশে বিভিন্ন বাংলাদেশি দূতাবাসে তাকে বিভিন্ন পদে নিয়োগ দেয়।
তিনি প্রথমে [১৯৬৪] সালে পাকিস্তান বিমান বাহিনীতে যোগদান করেন।। ১৯৬৫ সালের পাক-ভারত যুদ্ধের পর তিনি বিমান বাহিনী থেকে সেনাবাহিনীতে যোগদান করেন। পাকিস্তান সেনাবাহিনীতে ১৯৭১ সালের এপ্রিল মাস পর্যন্ত কর্মরত ছিলেন। ।
মুক্তিযুদ্ধের শুরুতে তিনি পাকিস্তানে (তৎকালীন পশ্চিম পাকিস্তান) ছিলেন। ২০ এপ্রিল, ১৯৭১ তিনি পাকিস্তান থেকে পালিয়ে ভারত আসেন এবং মুক্তিযুদ্ধে সক্রিয় অংশগ্রহণ করেন।
৭৫'-এ বাংলাদেশের রাষ্ট্রপতি ও মুক্তিযুদ্ধের নেতা শেখ মুজিবুর রহমানের হত্যার সাথে মেজর ডালিম সক্রিয় ভাবে যুক্ত ছিলেন।
শেখ মুজিব হত্যা মামলায় মেজর ডালিমকে মৃত্যুদন্ডাদেশ দেওয়া হয়েছে। তবে বর্তমানে তিনি পলাতক আছেন।
ডিসকোর্স
ডিসকোর্স শব্দটি semantics এবং ডিসকোর্স বিশ্লেষণে ব্যবহৃত হয়। সিমেনটিক্‌সের ক্ষেত্রে ডিসকোর্স হল কয়েকটি বাক্যের সমন্বয়ে গঠিত এক ধরণের ভাষাতাত্ত্বিক একক। অন্য ভাষায় একে আলাপ, বক্তৃতা বা কথোপকথন হিসেবে চিহ্নিত করা যেতে পারে। ডিসকোর্স এবং ডিসকোর্স এ্যানালাইসিস ভাষাতাত্ত্বিকরাই ব্যবহার করা শুরু করেছিলেন টেক্সট এ্যানালাইসিসের কৌশল হিসেবে। এখন সমাজবিজ্ঞানীরা হরদম ব্যবহার করছেন। এর অর্থ হিসেবে চিন্তাধারা শব্দটাও ব্যবহার হয়। ধ্যানধারণাও বা ভাবনাধারাও হতে পারে।
উভারহ্যাম্পটন ওয়ান্ডারার্স ফুটবল ক্লাব
উভারহ্যাম্পটন ওয়ান্ডারার্স ফুটবল ক্লাব একটি ইংরেজ ফুটবল ক্লাব যারা "উভস" নামেই বেশি পরিচিত। এদের নিজস্ব মাঠ "মলিনেক্স স্টেডিয়াম"। ফুটবলের ইতিহাসে উভস একটি স্মরণীয় নাম।
ওয়াটারলু রোডের ধারে মলিনেক্স স্টেডিয়াম অবস্থিত এবং এতে চারটি প্রান্ত রয়েছে, যা ক্লবের বিখ্যাত খেলোয়াড় বিলি রাইট, "স্টিভ বুল ও স্ট্যান কালিস এবং সাবেক পরিচালক জ্যাক হ্যারিস"' এর নামে রাখা হয়েছে। স্টিভ বুল প্রান্তটি ১৯৭০ দশকে এবং বাকী প্রান্তগুলো ১৯৯০ দশকে নির্মিত হয়েছে।
১৯৫০ দশকে বিভিন্ন ইউরোপীয় দলের সাথে উভসের খেলা থেকেই মূলত ইউরোপীয় কাপ প্রতিযোগিতার সূত্রপাত হয়েছে। 
তারা ছিল ফুটবল লীগের প্রতিষ্ঠাতা সদস্য। প্রথম বিশ্বযুদ্ধের আগে তারা দু'বার এফএ কাপ জিতেছে। তবে দ্বিতীয় বিশ্বযুদ্ধের পরে স্ট্যান কালিসের অধীনেই আসলে উভস শীর্ষ দল হিসেবে নিজেদের প্রতিষ্ঠা করেছে। ১৯৪৯ থেকে ১৯৬০ সাল পর্যন্ত তারা তিনবার লীগ চ্যাম্পিয়নশিপ এবং দুইবার এফ.এ. কাপ জিতেছে। এর পরে স্ট্যান কালিসের মত এমন ব্যবস্থাপক পাওয়া যায়নি ফলে তাদের অতীত গৌরব প্রায় হারিয়ে গেছে। কালিস পরবর্তী সময়ে ১৯৭১ সালে তারা টোটেনহামের বিপক্ষে উয়েফা কাপ ফাইনালে উঠেছে এবং ১৯৭৪ ও ১৯৮৪ সালে লীগ কাপ জিতেছে, সাফল্য শুধু এইটুকুই। ১৯৮৪ সালের পর তারা কেবল একবার শীর্ষ বিভাগে খেলেছে।
প্যাট ক্রেরান্ড
প্যাট্রিক টিমোথি ("প্যাডি") ক্রেরান্ড (জন্ম ফেব্রুয়ারি ১৯, ১৯৩৯, গ্লাসগো) ছিলেন একজন আইরিশ বংশোদ্ভূত স্কটিশ আন্তর্জাতিক ফুটবল খেলোয়াড় যিনি দলের পক্ষে ১৬ আন্তর্জাতিক ম্যাচে প্রতিনিধিত্ব করেছেন।
সেল্টিকে ৬ বছর (১২০ খেলায় ৫ গোল) খেলার পর ১৯৬৩ সালের ৬ ফেব্রুয়ারি তিনি ম্যানচেস্টার ইউনাইটেডের সাথে চুক্তিবদ্ধ হন। মিউনিখ বিমান দুর্ঘটনার পঞ্চম বার্ষিকীতে ব্ল্যাকপুলের বিপক্ষে তার অবিষেক ঘটে। তিনি ছিলেন আক্রমণাত্বক ও কঠিন ট্যাক্‌ল করা মিডফিল্ডার, যিনি ট্যাক্‌লিং, নিখুঁত পাস দেয়া, এবং সুযোগ তৈরি করার জন্যই মূলত বিখ্যাত। তিনি ববি চার্লটন, জর্জ বেস্ট প্রমুখের গোলদানের উৎস ছিলেন। বলা হত যে যদি উইনাইটেডে বেস্ট, ল এবং চার্লটন একসাথে খেলতেন তাহলে ফর্মে থাকা প্যাডিই হতেন দলের হৃদ-স্পন্দন।
১৯৬৫ ও ১৯৬৭ সালে ইউনাইটেডকে লীগ চ্যাম্পিয়ন হতে তিনি দলকে সাহায্য করেন এবং ১৯৬৩ সালে এফএ কাপ ও ১৯৬৮ সালে ইউরোপীয়ান কাপ জেতান। ১৯৭২ সালে ইউনাইটেডের পক্ষে ৪০১ খেলায় ১৯ গোল করে তিনি অবসর নেন।
১৯৭৬-৭৭ মৌসুমে তিনি নর্দাম্পটন টাউন দলের ম্যানেজার এবং ১৯৮০ থেকে ১৯৯০ দশকের মাঝামাঝি স্থানীয় বেতার কেন্দ্রে ইউনাইটেডের খেলার ধারাবভাষ্যকার হিসেবে কাজ করেন।
বর্তমানে তিনি ম্যানচেস্টার ইউনাইটেড টেলিভিশন (), এ স্টিভ বাওয়ার সাথে নিয়মিত বিষেষজ্ঞ হিসেবে "ক্রেরান্ড এন্ড বাওয়ার... ইন এক্সট্রা টাইম" অনুষ্ঠানে কাজ করেন। ইউনাইটেডের পক্ষে রসালো ভাষায় মজা করে ধারাভাষ্য দেয়ার জন্য তিনি ইউনাইটেডের তরুণ ভক্তদের কাছে আজও জনপ্রিয়।
১৯৯৫ সালে তিনি ক্রিস্টাল প্যালেস সমর্থক ম্যাথু সিমন্সের উপর এরিক ক্যান্টোনার কুখ্যাত কুং-ফু কিকের সমর্থন করেন। এই ঘটনার আগে-পরে তিনি গণমাধ্যমে ম্যানচেস্টার ইউনাইটেডের চিয়ার-লিডার হিসেবেই পরিচিত ছিলেন।
উইলফ ম্যাকগিনেস
উইলফ ম্যাকগিনেস (জন্ম অক্টোবর ২৫, ১৯৩৭, ম্যানচেস্টার, ইংল্যান্ড) ছিলেন একজন ইংরেজ ফুটবল খেলোয়াড় ও ম্যানেজার যিনি ইংল্যান্ডের পক্ষে দু'বার আন্তর্জাতিক খেলায় অংশ নিয়েছেন। স্যার ম্যাট বাজবির কাছ থেকে দায়িত্ব নিয়ে ম্যানচেস্টার ইউনাইটেডের ম্যানেজার হবার কারণেই তিনি মূলত পরিচিত। তার ছেলে পল ম্যাকগিনেস বর্তমানে ম্যানচেস্টার ইউনাইটেডের অণুর্ধ-১৮ দলের ম্যানেজার এবং ১৭-২১ বছর বয়সীদের জন্য পরিচালিত উয়ুথ অ্যাকাডেমীর সহকারী পরিচালক।
খেলোয়াড় হিসেবে তিনি ম্যানচেস্টার, ল্যাঙ্কাশায়ার ও ইংল্যান্ডকে বিদ্যালয় পর্যায়ে নেতৃত্ব দিয়েছেন এবং ১৯৫৩ সালের জানুয়ারিতে ম্যানচেস্টার ইউনাইটেডের হয়ে চুক্তিবদ্ধ হয়েছেন। ১৯৫৩ সালের ৮ অক্টোবর উভসের বিপক্ষে ১৭ বছর বয়সে তার অভিষেক ঘটে। দলে তার অবস্থান নিয়ে প্রচন্ড প্রতিযোগিতা ছিল, তবে তিনি ১৯৫৬ সালের লীগ শিরোপার মেডেলের ভাগীদার হবার যোগ্য বিবেচিত হয়েছিলেন।
১৯৫৮ সালে মিউনিখ বিমান দুর্ঘটনার সময় তিনি ইউনাইটেডের খেলোয়াড় ছিলেন তবে দুর্ঘটনার আঘাতে তিনি পরে আর খেলতে পারেননি। ভাঙ্গা পায়ের জন্য মাত্র ২২ বছর বয়সেই তার ক্যারিয়ার শেষ হয়ে যায়।
তিনি ইউনাইটেডের সাথে যুক্ত থাকেন এবং ১৯৬৯ সালে স্যর ম্যাট বাজবি অবসর নেয়ার পর রিজার্ভ দলের ম্যানেজার থেকে তাকে পদোন্নতি দিয়ে মূল একাদশের ম্যানেজার করা হয়। ৩১ বছর বয়সে ম্যানেজার হবার পর তার প্রথম মৌসুম ছিল ব্যর্থতায় ভরপুর। যদিও তিনি যথেষ্ট আত্মবিশ্বাসী এবং পরিনত ছিলেন, তবে কিংবদন্তিতুল্য বাজবির উত্তরসূরী হওয়া চাট্টিখানি ব্যপার ছিলনা। স্যার ম্যাট বাজবির ছায়াতলে ইউনাইটেড সম্ভাব্য সকল ট্রফিই জিতেছিল কিন্তু দুর্ভাগ্যজনকভাবে ম্যাকগিনেসের নেতৃত্বে দলের প্রধান খেলোয়াড়, ল, ক্রেরান্ড ও নবি স্টাইলেসের ফর্ম খারাপ হয়ে পড়ে এবং জর্জ বেস্টের সমস্যা দেখা দেয়।
বলা হত যে ম্যাকগিনেস খেলোয়াড়দের খুবই ঘনিষ্ঠ ছিলেন এবং প্রয়োজনের সময় কুড়াল চালাতেও তিনি অদ্ভুত রকমের নির্দয় ছিলেন। দলের অবস্থা নাজুক হয়ে পড়লে স্যার বাজবি ছয় মাস সাধারণ ম্যানেজার হিসেবে দায়িত্ব পালন করেন এবং শেষমেশ ম্যাকগিনেসকে তার পুরানো কোচিং-এর দায়িত্ব দেয়া হয়। কৌতুক করে বলা হত যে ম্যাকগিনেস চার মৌসুম ম্যানেজার ছিলেন - শরৎ, শীত, বসন্ত ও গ্রীষ্ম মৌসুমের!
অতিরিক্ত চাপের কারণে তার মাথায় টাক পড়ে এবং তিনি "এরিস ফুটবল ক্লাব" ও "ইয়র্ক সিটি ফুটবল ক্লাব" এর ম্যানেজার হন। ইয়র্কে তার মৌসুম ম্যানচেস্টার ইউনাইটেডে কাটানো মৌসুম থেকেও খারাপ ছিল। তিনি এমন একটি দলের ম্যানেজার হয়েছিলেন যেটি সদ্য সর্বোচ্চ লীগ বিজয়ের রেকর্ড করেছে এবং এই দলকেই তিনি রেলিগেশনে ফেলে দিয়েছেন। এ দলে তিনি দু মৌসুম দায়িত্ব পালন করে পরের মৌসুমের মাঝামাঝি "হাল সিটি" এর সহকারী ম্যানেজার হন এবং পরে বারি ফুটবল ক্লাবের কোচিং কর্মকর্তা হিসেবে কাজ করেন।
আটাওয়ালপা
আটাওয়ালপা (; মার্চ ২০, ১৪৯৭, কারানকুই, ইকুয়েডর - জুলাই ২৬, ১৫৩৩, কাহামার্কা, পেরু) ইনকা সাম্রাজ্যের ১৩তম ও শেষ স্বাধীন সম্রাট ছিলেন। তখন ইনকা সাম্রাজ্যের আরেক নাম ছিল Tahuantinsuyo। তিনি তার ছোট ভাই হুয়াসকারকে এক গৃহযুদ্ধে পরাজিত করে সিংহাসন আরোহন করেছিলেন। মূলত আটাওয়ালপা এবং হুয়াসকার বাবা হুয়াইনা কাপাকের মৃত্যুর পরপরই এই গৃহযুদ্ধের সূত্রপাত ঘটেছিল। ধারণা করা হয় তাদের বাবা ম্যালেরিয়া বা গুটিবসন্তজাতীয় কোন রোগে আক্রান্ত হয়ে মৃত্যুবরণ করেন। এই গৃহযুদ্ধ চলাকালীন সময়েই স্পেনীয় সেনাপতি ফ্রান্সিসকো পিসার্‌রো ইনকাদের সাম্রাজ্যে প্রবেশ করেন এবং একপর্যায়ে আটাওয়ালপাকে বন্দী করেন। আটাওয়ালপার মাধ্যমেই পিসার্‌রো ইনকা সাম্রাজ্য নিয়ন্ত্রণ করছিলেন। ইনকারা আটাওয়ালপার মুক্তির জন্য পণ হিসেবে ৬০ ঘনমিটার সোনা দিতে রাজি হয়েছিল। এ সত্ত্বেও পিসার্‌রো তাঁকে মুক্তি দেয়নি। বরং মুক্তিপণের প্রত্যাশা না করেই আটাওয়ালপাকে হত্যা করে। এই হত্যার সংবাদ যখন ইনকাদের কাছে যায়, তখন তারা ১১০০ লামার পিঠে চাপিয়ে ঐ সোনাগুলো নিয়ে আসছিল। সংবাদ জানার পর তারা সোনাগুলো অ্যাজানগারের পর্বতে লুকিয়ে ফেলে। যাহোক, আটাওয়ালপার মৃত্যুর মধ্য দিয়েই স্বাধীন ইনকা সাম্রাজ্য স্পেনের অধিকারভুক্ত হয়।
বাংলাদেশ মান সময়
বাংলাদেশ মান সময় codice_1 হচ্ছে বাংলাদেশের সময় স্থান যেটি সারা দেশে একই এবং ইউটিসির সাথে ৬ ঘণ্টা যোগ করে পাওয়া যায় । বাংলাদেশে ২০০৯ সালে স্বল্প সময়ের জন্য দিবালোক সংরক্ষণ সময় ব্যবহার শুরু হয়েছিল। বাংলাদেশের মান সময় ৯০° পূর্ব দ্রাঘিমাংশের উপর নির্ধারন করা হয়েছে, যে রেখাটি ঢাকা বিভাগের মানিকগঞ্জ জেলার হারুকান্দি ইউনিয়নের উপর দিয়ে গেছে ।
১৮৫৮ থেকে ১৯৪১ এর মধ্যে বাংলা অঞ্চল ব্রিটিশ শাসনের অধীনে ছিলো এবং কলকাতার সময় (ইউটিসি+৫:৫৩:২০) ব্যবহৃত হতো।১৯৪৭-এ ভারতবর্ষের স্বাধীনতার পর, ব্রিটিশ ইন্ডিয়া ইন্ডিয়া ও পাকিস্তান দুইভাগে ভাগ হয়, যেটির পূর্ব পাকিস্তান হচ্ছে বর্তমানের বাংলাদেশ। এই বিভক্তিকরণের ফলে পূর্ব পাকিস্তানের মান সময় তাৎক্ষনিক ভাবে আক্রান্ত হয়নি।
১৯৫১-এ, এটি পরিবর্তন ঘটে ইউটিসি+০৬:৩০ থেকে হয় ইউটিসি+০৬:০০, আর এই মান সময় বাংলাদেশে এখন পর্যন্ত ব্যবহৃত হচ্ছে ।
ইউটিসি±০০:০০
ইউটিসি±০০:০০ হল নিম্নলিখিত সময়:
নিম্নলিখিত তালিকার জায়গাসমূহে তাদের মান সময় অঞ্চল হিসেবে ইউটিসি ব্যবহার, কিন্তু তারা দিবালোক সংরক্ষণ সময় পালন করে না:
ভারতীয় প্রমাণ সময়
ভারতীয় প্রমাণ সময় (আইএসটি) হচ্ছে সারা ভারতের জন্য ব্যবহৃত সময় স্থান। গ্রিনিচের সাথে এর সময় পার্থক্য । ভারত দিবালোক সংরক্ষণ সময় ব্যবহার করে না। ১৯৬২ ও ১৯৬৫ সালে যুদ্ধ চলাকালে অবশ্য কিছু সময়ের জন্য দিবালোক সংরক্ষণ সময় ব্যবহৃত হয়েছে।
ভারতের মান সময় গ্রিনিচ থেকে ৮২.৫° পূর্ব দ্রাঘিমাংশ ধরে হিসেব করা হয়, যে রেখাটি উত্তর প্রদেশ রাজ্যের এলাহাবাদের নইনি-র উপর দিয়ে গেছে।
জেট প্রোপালশন ল্যাবরেটরি
নাসা-র জেট প্রোপালশন ল্যাবরেটরি () ক্যালিফোর্নিয়ার পাসাডেনায় অবস্থিত একটি পরীক্ষাগার যেখানে মনুষ্যবিহীন মহাকাশযান তৈরি ও চালনা করা হয়।
চেতনা
চেতনা () মনের একটি ধর্ম বা বৈশিষ্ট্য যাকে আরও অনেকগুলি মানসিক বৈশিষ্ট্যের সমষ্টি হিসেবে গণ্য করা হয়, যেমন আত্মমাত্রিকতা, আত্মচেতনা, অনুভূতিশীলতা, পৃথকীকরণ ক্ষমতা, এবং নিজের সত্তা ও আশেপাশের পরিবেশের মধ্যকার সম্পর্ক অনুধাবনের ক্ষমতা। মনের দর্শন, মনোবিজ্ঞান, স্নায়ুবিজ্ঞান এবং বোধ বিজ্ঞানে চেতনা নিয়ে ব্যাপক গবেষণা হয়।
একক (দ্ব্যর্থতা নিরসন)
একক দ্বারা বোঝানো যেতে পারেঃ
পরিমাপের একক
প্রকৃত অর্থে পদার্থবিজ্ঞান হল পরিমাপের বিজ্ঞান।যে আদর্শ পরিমাপের সাথে তুলনা করে ভৌত রাশিকে পরিমাপ করা হয় তাকে, পরিমাপের একক বলা হয়।
কোন ভৌত রাশি পরিমাপের জন্য দুইটি জিনিসের প্রয়োজন হয়। একটি হল রাশিটির মান এবং অন্যটি একক। যেমন দৈর্ঘ্য প্রকাশের জন্য জন্য যদি বলা হয় ২০, তাহলে ভাবের প্রকাশ পায়না। কারণ ২০ কি? তা জানা সম্ভব নয়। কিন্তু যদি বলা হয় ২০ মিটার তাহলে বোঝার কোন সমস্যা থাকেনা। এ হিসেবে পরিমাপের একক মানব সভ্যতার ইতিহাসে একটি গুরুত্বপূর্ণ ভূমিকা পালন করেছে। কারণ মানুষ প্রথমত এই এককগুলোর মাধ্যমেই পরিমাপ ব্যবস্থার সৃষ্টি করেছিল এবং এর প্রয়োজনেই সৃষ্টি হয়েছিল গণিতের, আর গণিতের মাধ্যমেই বিজ্ঞানের ভিত্তি স্থাপিত হয়েছে।
মূল নিবন্ধ: পরিমাপের ইতিহাস
পরিমাপ একটি ইউনিট একটি শারীরিক সম্পত্তি একটি প্রমিত পরিমাণ, যে সম্পত্তির ঘটমান পরিমাণে প্রকাশ করার একটা ফ্যাক্টর হিসেবে ব্যবহার করা হয়. পরিমাপের একক মানুষের দ্বারা উদ্ভাবিত নিকটতম টুলস মধ্যে ছিল. , একটি উপযুক্ত আকার এবং আকৃতি বসবাসকারীদের নির্মাণের পোশাক fashioning, খাবার বা কাঁচামাল bartering: আদিম সমাজে অনেক কর্ম জন্য অপূর্ণাঙ্গ ব্যবস্থা প্রয়োজন.
নিকটতম ওজন ও পরিমাপ পরিচিত অভিন্ন ব্যবস্থা সব 4 র্থ ও মেসোপটেমিয়া, মিসর ও সিন্ধু উপত্যকার প্রাচীন জাতিদের মধ্যে 3rd সহস্রাব্দ বিসি একদা তৈরি করা হয়েছে বলে মনে হচ্ছে এবং, সম্ভবত এছাড়াও পারস্যে এলম পাশাপাশি.
ওজন ও পরিমাপ বাইবেলে উল্লেখিত হয় (লেবীয় পুস্তক 19: 35-36). এটা একটি আদেশ সৎ হতে হবে এবং ন্যায্য ব্যবস্থা আছে.
কিং জন এর সীল, ইংল্যান্ডের barons দ্বারা তাঁর সামনে রাখা সঙ্গে 1215 ম্যাগনা কার্টা (গ্রেট চার্টার), রাজা জন ধারা 35 "সম্মত আমাদের পুরো রাজত্ব সর্বত্র ওয়াইন এক পরিমাপ, এবং এক পরিমাপ থাকিবেন বীয়ার এবং ভূট্টা-যথা, লন্ডন গ্যালনের চতুর্থাংশ এক পরিমাপ; -এবং রঙ্গিন এবং পিঙ্গলবর্ণ এবং বর্মবিশেষ কাপড়ের টুকরা-যথা, দুই মুখপাত নিচে ells এক প্রস্থ ... "
পানির ঊর্ধ্বমুখী প্রবাহ
পানির ঊর্ধ্বমুখী প্রবাহ বা জলের ঊর্ধ্বমুখী প্রবাহ (Upwelling) সমুদ্রবিজ্ঞান ও মিঠাপানির বিজ্ঞানে বহুল ব্যবহৃত একটি শব্দ। যে পদ্ধতিতে গভীর সমুদ্র বা হ্রদের তলদেশ থেকে পুষ্টিসমৃদ্ধ পানি উপরে আসে এবং এসে উপরিতলের পানির ভালোভাবে মিশ্রিত হয় তাকে আপওয়েলিং বা পানির ঊর্ধ্বমুখী প্রবাহ বা পানির উপরে উত্থিত হওয়ার ঘটনা বলে। এই প্রক্রিয়ার কারণেই সমুদ্র বা গভীর হ্রদে আলোকিত অঞ্চলের পানি উর্বর হয় এবং এতে প্রচুর ফাইটোপ্ল্যাংকটন জন্মায়।
এডুবুন্টু
এডুবুন্টু (), নামকরণের পূর্বে এটি উবুন্টু এডুকেশন এডিশন নামে পরিচিত ছিল। এটি উবুন্টু অপারেটিং সিস্টেমের অফিসিয়াল ডেরিভেটিভ। যা প্রধানত স্কুলগামী শিক্ষার্থীদের উদ্দেশ্যে তৈরী করা হয়েছে। তবে স্কুলের পাশাপাশি এটি ব্যাক্তিগত বা কমিউনিটিতে সমানভাবে ব্যবহার উপযোগী।
এডুবুন্টু তৈরী করা হয়েছে বিভিন্ন দেশের শিক্ষক এবং প্রযুক্তিবিদদের সাথে আলোচনার মাধ্যমে। প্রধানত উবুন্টু অপারেটিং সিস্টেমের উপর ভিত্তি করে এডুবুন্টু তৈরী করা হয়েছে। সেই সাথে এখানে LTSP থিন ক্লায়েন্ট এবং শিক্ষার কাজে ব্যবহার উপযোগী বেশ কিছু অ্যাপলিকেশন ব্যবহার করা হয়েছে। ৬-১৮ বছর বয়সের শিক্ষার্থিদের উদ্দশ্য করে এই সফটওয়্যার গুলি তৈরী করা হয়েছে।
এডুবুন্টুতে লিনাক্স টারমিনাল সার্ভার প্রকল্প অন্তর্ভুক্ত করা হয়েছে। একই সাথে এখানে রয়েছে শিক্ষার কাজে ব্যবহার উপযোগী বেশ কিছু অ্যাপলিকেশন যেমন GCompris, KDE Edutainment Suite, Sabayon Profile Manager, Pessulus Lockdown Editor, Edubuntu Menueditor, OpenOffice.org, Gnome Nanny এবং iTalc সহ অন্যান্য। এডুবন্টু প্রকাশের প্রথম দিকে শিপইট এর মাধ্যমে বিনামূল্যে সিডি বিতরণ করা হত। কিন্তু ৮.১০ সংস্করণের পর থেকে এখন শুধুমাত্র ডিভিডি ফরম্যাটে ডাউনলোড করার সুযোগ দেয়া হচ্ছে।
এডুবিন্টুতে ডিফল্ট গ্রাফিকাল ইউজার ইন্টারফেস হিসাবে জিনোম ব্যবহার করা হয়। কিন্তু এর পাশাপাশি ৭.১০ সংস্করণের পর থেকে এডুবুন্টু কেডিই নামে কেডিই সংস্করণ প্রকাশ করা হচ্ছে।
ম্যাকেডোনিয়ায় সরকারী ভাবে সকল প্রাথমিক এবং মাধ্যমিক বিদ্যালয়ে এডুবুন্টু ব্যবহারের সিদ্ধান্ত নিয়েছে। "প্রতিটি শিশুর জন্য কম্পিউটার" নামের একটি প্রকল্পের মাধ্যেমে এই কাজটি শুরু করা হয়। ২০০৮ সালে এই প্রকল্পটি চালু করা হয়েছে।
সেল্টিক ফুটবল ক্লাব
সেল্টিক ফুটবল ক্লাব ( আ-ধ্ব-ব;) একটি স্কটিশ ফুটবল ক্লাব, যারা স্কটল্যান্ডের ফুটবলের শীর্ষ বিভাগ স্কটিশ প্রিমিয়ার লীগে খেলে থাকে। ক্লাবের পূর্ণনাম দ্য সেল্টিক ফুটবল ক্লাব, তবে এটিকে ভুল করে গ্লাসগো সেল্টিক বা সেল্টিক গ্লাসগো নামেও ডাকা হয়। ১৯৯৪ সাল পর্যন্ত ক্লাবের নাম ছিল "দ্য সেল্টিক ফুটবল এন্ড অ্যাথলেটিক কোম্পানি লিমিটেড"।
সেল্টিক তাদের নিজস্ব মাঠ "সেল্টিক পার্কে" খেলে থাকে যার ধারণক্ষমতা ৬০,৮৩২ এবং এটি বর্তমানে যুক্তরাজ্যের স্বিতীয় বৃহত্তম ক্লাব স্টেডিয়াম। ২০০৫-০৬ মৌসুমে সেল্টিক পার্কের গড় দর্শক ছিল ৫৮,১৪৯, যা যুক্তরাজ্যে গড় দর্শকের দিক দিয়ে কেবল ম্যানচেস্টার ইউনাইটেডের পেছনে দ্বিতীয় অবস্থানে রয়েছে।
দীর্ঘদিনের চিরপ্রতিদ্বন্দ্বী রেঞ্জার্সের সাথে সেল্টিক "ওল্ড ফার্ম" নামে বিশ্বের সবচেয়ে বিখ্যাত প্রতিদ্বন্দ্বিতা গড়ে তুলেছে। সেল্টিক সাধারণত গ্লাসগোর রোমান ক্যাথলিক সম্প্রদায়ভুক্ত দল হিসেবে পরিচিত এবং আয়ারল্যান্ডের ক্যাথলিক সম্প্রদায়ের কাছ থেকেও সমর্থন পেয়ে আসছে। সেল্টিকের হোম জার্সি সবুজ ও সাদা আড়াআড়ি ডোরাকাটা শার্ট, সাদা প্যান্ট এবং সাদা মোজা।
১৯৬৭ সালে সেল্টিক প্রথম ব্রিটিশ ও উত্তর ইউরোপীয় দল হিসেবে ইউরোপীয়ান কাপ জিতেছিল, যা পূর্বে কেবল ইতালীয়, পর্তুগীজ এবং স্পেনীয় ক্লাবগুলোই জিতত। সে মৌসুমে সেল্টিক অংশ নেয়া সবগুলো প্রতিযোগিতাতেই চ্যাম্পিয়ন হয়েছে। এর মধ্যে রয়েছে "স্কটিশ লীগ", "স্কটিশ কাপ", ইউরোপীয়ান কাপ এবং "গ্লাসগো কাপ"।
সেল্টিক একমাত্র স্কটিশ দল যার কেবল স্থানীয় খেলোয়াড়দের নিয়ে গঠিত দল নিয়ে ফাইনালে খেলেছে; এসব খেলোয়াড়গণ ছিলেন স্কটল্যান্ডীয় এবং সকলে সেল্টিক পার্ক স্টেডিয়ামের ৩০ মাইল ব্যাসার্ধের মধ্যে বাস করতেন। ১৯৭০ সালে সেল্টিক ইউরপীয়ান কাপের ফাইনালে উঠে, কিন্তু ফেয়েনর্ড রটারডাম দলের কাছে পরাজিত হয়। ২০০৩ সালে মার্টিন ও'নিল দলটিকে উয়েফা কাপ ফাইনালে উঠিয়েছিলেন। সেভিলায় অনুষ্ঠিত সে খেলায় তারা এফ.সি. পোর্টোর কাছে ৩-২ গোলে পরাজিত হয়। প্রায় ৮০,০০০ সেল্টিক সমর্থক ম্যাচ দেখতে গিয়েছিলেন।
২০০৬-০৭ মৌসুমে সেল্টিক স্কটিশ প্রিমিয়ার লীগ এবং স্কটিশ কাপ জিতেছে।
অলিম্পাস (দ্ব্যর্থতা নিরসন)
অলিম্পাস নিম্নবর্ণিত নিবন্ধসমূহকে নির্দেশ করে:
ফ্র্যাঙ্ক ওফ্যারেল
ফ্র্যান্সিস "ফ্র্যাঙ্ক" ওফ্যারেল (ইংরেজি: Frank O'Farrell "ফ্র্যাংক্‌ ঔফ্যারেল্‌") (জন্ম অক্টোবর ৯, ১৯২৭ কর্ক, আয়ারল্যান্ড) একজন আইরিশ সাবেক ফুটবল খেলোয়াড় ও ম্যানেজার।
কর্ক ইউনাইটেড ফুটবল ক্লাবের হয়ে ফ্রাঙ্ক ও'ফেরেল তার খেলোয়াড়ী জীবন শুরু করেন। পরে ১৯৪৮ সালের জানুয়ারিতে দলবদল করে ওয়েস্ট হাম ইউনাইটেড দলে যোগ দেন। প্রায় বিস্মৃত তবে কীর্তিমান এই খেলোয়াড় খেলা শিখতে থাকেন। আপটন পার্কে থিতু হতে তার কিছু সময় লাগে, কারণ তিনি ছিলেন অন্তর্মুখী স্বভাবের। তবে ১৯৫০ সালের শেষের দিকে তিনি দলে উজ্জ্বল ভূমিকা রাখতে শুরু করেন এবং দলের নিয়মিত সদস্যে পরিনত হন। আয়ারল্যান্ডের পক্ষে খেলা নয়টি ম্যাচের প্রথমটি তিনি খেলেন ১৯৫২ সালের ৭ মে যাতে তার দল অস্ট্রিয়ার কাছে ৬-০ ব্যবধানে পরাজিত হয়।
১৯৫৬ সালের নভেম্বরে তিনি প্রেস্টন নর্থ এন্ড দলে যোগ দেন। ১৯৫৭-৫৮ মৌসুমে প্রথম বিভাগে তার দল উভসের কাছে প্রথম স্থান বিসর্জন দিয়ে রানার্স-আপ হয়। সে বছর ওয়েস্ট হ্যামে ও'ফেরেলের সাবেক সতীর্থরা দ্বিতীয় বিভাগে চ্যাম্পিয়ন হয় এবং প্রথম বিভাগ ফুটবল লীগে উন্নীত হয়।
১৯৬১ সালে আঘাতের জন্য তিনি খেলোয়াড় হিসেবে অবসর নেন এবং সে বছরেরই মে মাসে ওয়েমাউথ ফুটবল ক্লাবের খেলোয়াড়-ম্যানেজার হিসেবে দায়িত্ব নেন। ১৯৬৫ সালে তিনি টরকুয়ে ইউনাইটেডের ম্যানেজার হন। প্রথম মৌসুমেই তিনি দলকে এক ধাপ ওপরে উন্নীত করেন এবং পরের দুইটি মৌসুমে ৬ষ্ঠ ও ৭ম অবস্থান দখল করেন।
১৯৬৮ সালের ডিসেম্বর মাসে তিনি লিচেস্টার সিটির দায়িত্ব গ্রহণ করেন। এসময় লুটন টাউনের অ্যালান ব্রাউনও একই পদের জন্য চেষ্টা করেছিলেন। একারনে ব্রাউনকে লুটন থেকে বরখাস্ত করা হয়, এবং তিনি টরকুয়ের ম্যানেজার হন। যদিও লিচেস্টার সে মৌসুমে প্রথম বিভাগ থেকে নেমে দ্বিতীয় বিভাগে স্থান পেয়েছিল, তবে ও'ফেরেল দলকে এফএ কাপের ফাইনালে নিয়ে যান। এখানে তারা ম্যানচেস্টার সিটির কাছে ১-০ গোলে পরাস্ত হন।
১৯৭১ সালের জুন মাসে লিচেস্টারকে দ্বিতীয় বিভাগের শিরোপা এবং প্রথম বিভাগে উন্নীত করার পর তাকে ম্যানচেস্টার ইউনাইটেডের ম্যানেজার হিসেবে নিয়োগ দেয়া হয়। তিনি মাত্র আঠার মাস এ পদে ছিলেন। মৃদুভাষী এই আইরিশ জর্জ বেস্টের খারাপ ফর্মের ওপর নিয়ন্ত্রণ প্রতিষ্ঠা করতে পারেননি। তিনি তাকে বন্ধু করেছেন, তাকে সাহস যুগিয়েছেন এবং শেষ পর্যন্ত তাকে একাদশের বাইরে রেখেছেন। বেস্টকে বদলীর তালিকায় রাখার পর তিনি আবিষ্কার করেন বেস্ট ও স্যার ম্যাট বাজবি সমস্যা সমাধানে গোপনে দেখা করেছেন। এর ফলে ও'ফেরেলের নিয়ন্ত্রণ শেষ হয়ে যায়। ড্রেসিংরুমে বিবাদের ফলে দলকে মূল্য দিতে হয় এবং ক্রিস্টাল প্যালেসের বিপক্ষে দল ৫-০ গোলে বিধ্বস্ত হয়। এ খেলার মাধ্যমে তার ভাগ্য নির্ধারিত হয় এবং ১৯৭২ সালের ডিসেম্বরে চুক্তির সাড়ে তিন বছর আগেই ও'ফেরেলকে বরখাস্ত করা হয়।
১৯৭৩ সালের নভেম্বরে তিনি কার্ডিফ সিটি ফুটবল ক্লাবের ম্যানেজার হন, কিন্তু ১৯৭৪ সালের এপ্রিলে ইস্তফা দিয়ে ইরান দলের কোচের দায়িত্ব পান এবং এশিয়ান কাপে অংশগ্রহণ করেন।
১৯৭৬ সালে তিনি আবার টরকুয়ে ইউনাইটেডে ম্যানেজার হিসেবে প্রত্যাবর্তন করেন। ১৯৭৭ সালের মার্চে মাইক গ্রীনকে দায়িত্ব দেয়া হলে তিনি সাধারণ ম্যানেজারের দায়িত্ব পান। ১৯৮১ সালের জুনে তিনি আবার টরকুয়ে ইউনাইটেডের ম্যানেজার হন। পরে ব্রুস রিওক ১৯৮২ সালের জুনে নিয়োগ পেলে তিনি আবার সাধারণ ম্যানেজারের দায়িত্বে ফিরে যান। ১৯৮৩ সালে অবসর গ্রহণের আগ পর্যন্ত তিনি সেখানে কাজ করেছেন।
আবেরডিন ফুটবল ক্লাব
আবেরডিন ফুটবল ক্লাব একটি স্কটিশ ফুটবল ক্লাব, যারা স্কটিশ প্রিমিয়ার লীগে খেলে থাকে।
১৯০৩ সালে আবেরডিন, স্কটল্যান্ডের কয়েকটি দল একত্রীভুত করে আবেরডিন প্রতিষ্ঠা পেয়েছে। তারা স্কটিশ ফুটবলের ইতিহাসে সফলতম দলগুলোর একটি। ১৯৮০ দশকে স্যার এলেক্স ফার্গুসন ছিলেন আবেরডিনের অন্যতম সফল ম্যানেজার। তিনি দলকে তিনটি লীগ চ্যাম্পিয়নশিপ ও ১৯৮৩ সালে একটি উয়েফা কাপ উইনার্স কাপ জিতিয়েছেন।
আবেরডিনের নিজস্ব মাঠ পিটোড্রিতে অবস্থিত, যার দর্শক ধারনক্ষমতা ২২,১৯৯। এটি ছিল যুক্তরাজ্যের প্রথম অল-সিটার স্টেডিয়াম।
রিচার্ড টলম্যান
রিচার্ড চেইস টলম্যান (মার্চ ৪, ১৮৮১ - সেপ্টেম্বর ৫, ১৯৪৮) একজন মার্কিন গাণিতিক পদার্থবিজ্ঞানী এবং ভৌত রসায়নবিদ। তিনি তাত্ত্বিক বিশ্বতত্ত্বের উন্নয়নকল্পে মৌলিক ভূমিকা রেখেছেন এবং এ বিষয়ক পরিসাংখনিক বলবিজ্ঞানের নীতি নির্ধারণের দায়িত্ব পালন করেছেন। মূল তিনি ক্যালটেকে ভৌত রসায়ন ও গাণিতিক পদার্থবিজ্ঞানের অধ্যাপক ছিলেন।
টলম্যান ১৮৮১ সালের ৪ মার্চ ম্যাসাচুসেটসের ওয়েস্ট নিউটনে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে রাসায়নিক প্রকৌশলে ১৯০৩ সালে ব্যাচেলর ডিগ্রি এবং ১৯১০ সালে পিএইচডি ডিগ্রি অর্জন করেন। তিনি ১৯২২ সালে আমেরিকান অ্যাকাডেমি অব আর্টস অ্যান্ড সায়েন্সেস এর ফেলো নির্বাচিত হন। ঐ বছরই তিনি ক্যালিফোর্নিয়া ইন্সটিটিউট অফ টেকনোলজি এর শিক্ষক হিসেবে যোগদান করেন, যেখানে তিনি ভৌত রসায়ন ও গাণিতিক পদার্থবিজ্ঞানের অধ্যাপক হন এবং পরে গ্র্যাজুয়েট স্কুলের ডীন নিযুক্ত হন।
কম্পনশীল মহাবিশ্ব
কম্পনশীল মহাবিশ্ব (oscillatory universe) কয়েকটি বিশ্বতাত্ত্বিক নকশার একটি যেখানে বলা হয় যে মহাবিশ্ব অসীম, বা অনির্দিষ্ট, স্বনির্ভর চক্রে আবর্তিত হয়। ১৯২২ সালে বিজ্ঞানী আলেক্সান্ডার ফ্রিডম্যান এই নকশা প্রণয়ন করেছিলেন। পরবর্তীতে ১৯৩৪ সালে রিচার্ড টলম্যান এর উন্নয়ন করেন।
১৯২০ এর দশকে তাত্ত্বিক পদার্থবিদ, বিশেষ করে আলবার্ট আইনস্টাইন, কম্পনশীল মহাবিশ্বের নকশার সম্ভাবনা মহাবিশ্বের বিকাশ নকশার বিকল্প হিসেবে বিবেচনা করেন। ১৯৩৪ সালে রিচার্ড টলম্যান প্রমাণ করে যে কম্পনশীল মহাবিশ্বের নকশায় সমস্যার কারণে এই প্রাথমিক প্রচেষ্টাসমূহ ব্যর্থ হয়: তাপগতিবিদ্যার দ্বিতীয় সূত্র অনুসারে, এনট্রপি শুধু বৃদ্ধিই পেতে পারে। ২০১১ সালে ২০০,০০০ ছায়াপথ ও ৭ বিলিয়ন কসমিক বছরের উপর পাঁচ-বছরের জরিপে উল্লেখ করা হয় যে, তমোশক্তি ত্বরক গতিতে আমাদের মহাবিশ্বকে পৃথক করছে।
একই বিষয়ের ভিত্তিতে ভিন্ন কম্পনশীল বিশ্বতত্ত্ব হল ফ্যান্টম শক্তি। ২০০৭ সালে নর্থ ক্যারোলিনা বিশ্ববিদ্যালয় এর লরিস বাম ও পল ফ্রাম্পটন তমোশক্তির প্রাকল্পিক রূপ হিসেবে এই ফ্যান্টম শক্তির প্রস্তাবনা করেন।
আবুল হুসসাম
অধ্যাপক আবুল হুসসাম একজন বাংলাদেশী বিজ্ঞানী, তিনি দীর্ঘদিন গবেষণা করে কম খরচে ভূ-গর্ভস্থ আর্সেনিকযুক্ত পানি পরিশোধনের পদ্ধতি আবিষ্কার করেছেন।
আবুল হুসসাম ১৯৫২ সালে বাংলাদেশের (তৎকালীন পূর্ব পাকিস্তান) কুষ্টিয়া জেলায় জন্মগ্রহণ করেন।
আবুল হুসসাম ঢাকা বিশ্ববিদ্যালয় এর রসায়ন বিভাগ থেকে ১৯৭৫ সালে বিএসসি এবং ১৯৭৬ সালে এমএসসি সম্পন্ন করেন। ১৯৭৮ সালে তিনি মার্কিন যুক্তরাষ্ট্রে উচ্চশিক্ষার উদ্দ্যেশে গমন করেন। ১৯৮২ সালে যুক্তরাষ্ট্রের পিটসবার্গ বিশ্ববিদ্যালয় থেকে এনালিটিক্যাল রসায়নে পিএইচডি ডিগ্রী লাভ করেন। এই সময় তিনি মার্কিন যুক্তরাষ্ট্রের নাগরিকত্ব গ্রহণ করেন।
অধ্যাপক হুসসাম তাঁর কর্মজীবনের এক বৃহৎ অংশ কাটিয়েছেন সেন্টারভাইলস্থ ভার্জিনিয়াতে, গবেষণা কর্মের মাধ্যমে। সেখানে তিনি বাংলাদেশ ও পূর্ব ভারতীয় ভূখণ্ডের ভূগর্ভস্থ পানিতে থাকে আর্সেনিক ও এর প্রতিকার নিয়ে গবেষণা করেন। হুসসাম আর্সেনিক নিয়ে তাঁর গবেষণা কর্ম শুরু করেন ১৯৯৩ সাল থেকে। নব্বই দশকের মাঝামাঝিতে তিনি পানিতে থাকা আর্সেনিকের মাত্রা প্রায় নির্ভুল ভাবে নির্ণয় করাতে সক্ষম যন্ত্র আবিষ্কার করেন। চূড়ান্ত সাফল্য এলো একটি সরল ও সহজ রক্ষণাবেক্ষণ সুবিধা সম্পন্ন পানি বিশুদ্ধকরণ যন্ত্র বা ছাঁকনির মাধ্যমে। এই পানি বিশুদ্ধকরণ যন্ত্রটি মূলত একটি ফিল্টার বা ছাঁকনি বিশেষ যা পানিতে থাকা আর্সেনিক ও আরও কিছু ক্ষতিকর খনিজ পদার্থকে পরিস্রাবণ করার মাধ্যমে পানিকে পানযোগ্য করে তোলে। এই বিশুদ্ধকরণ যন্ত্রে বালি, কাঠ কয়লা, ক্ষুদ্র ইটের খোয়া ও কাস্ট আয়রন (ঢালাই লোহা) ব্যবহার করা হয়। ফিল্টার বা ছাঁকনিটি আর্সেনিক দোষিত পানির প্রায় সমস্ত আর্সেনিক অবমুক্ত করার ক্ষমতা রাখে। 
বিভিন্ন আন্তর্জাতিক ও প্রখ্যাত জার্নালে অধ্যাপক হুসসামের প্রায় শতাধিক প্রকাশনা রয়েছে। এছাড়াও বিভিন্ন আন্তর্জাতিক সম্মেলন ও অনুষ্ঠানে তাঁর উপস্থাপনা রয়েছে।
গোলরক্ষক
ফুটবলে গোলরক্ষক বলতে এমন একটি খেলোয়াড়ী অবস্থান বোঝান হয় যেটি প্রতিপক্ষের আক্রমণের বিরুদ্ধে সর্বশেষ ধাপের প্রতিরক্ষা হিসেবে কাজ করে এবং নিজেদের গোলপোস্ট সুরক্ষিত রাখে। গোলরক্ষকের মূল কাজ হচ্ছে নিজেদের দলের গোল সুরক্ষিত রাখা এবং বিপক্ষ দলকে গোলদানে বিধিসম্মত বাধা দেয়া। একমাত্র দলে গোলরক্ষকেরই খেলার মধ্যে নির্দিষ্ট সীমার ভেতর বলকে হাত দিয়ে ধরার বৈধ অধিকার রয়েছে। প্রতিটি দলে কেবলমাত্র একজন গোলরক্ষক দায়িত্ব পালন করেন। যদি কোন কারণে গোলরক্ষককে মাঠের বাইরে যেতে হয়, তা লাল কার্ডের জন্য বা আহত যেভাবেই হোক না কেন, তাহলে আরেকজন গোলরক্ষককে মাঠে নামতে হয়। যদি কোন বদলী গোলরক্ষক না থাকে অথবা কোন দল পরিবর্তিত খেলোয়াড় নামানোর সব সুযোগ গ্রহণ করে ফেলে, তবে সে দলের কাউকে গোলরক্ষক হতে হয়।
"গোলরক্ষকের" ইংরেজিতে সংক্ষিপ্ত রূপ GK যা লাইন আপ কার্ড, ম্যাচ বিবরনী এবং টেলিভিশনে ব্যবহৃত হয়। এছাড়া কিপার এবং গোলি শব্দটিও ব্যবহৃত হয়।
সাধারণত যখন দলে খেলোয়াড়দের নম্বর দেয়া হয় তখন মূল গোলরক্ষককে ১ নং জার্সি প্রদান করা হয়। এর একটি উজ্জ্বল ব্যতিক্রম হচ্ছে "উবালদো ফিলোল" যিনি ১৯৭৮ ও ১৯৮২ বিশ্বকাপে যথাক্রমে ৫ ও ৭ নং জার্সি পরে খেলেছেন।
আক্রমণভাগের খেলোয়াড় (ফুটবল)
ফুটবল খেলাতে আক্রমণভাগের খেলোয়াড়, ফরোয়ার্ড বা স্ট্রাইকার হচ্ছে সে সমস্ত খেলোয়াড় যারা ফুটবলের বিপক্ষদলের দলের গোলপোস্টের সবচেয়ে কাছে থাকেন (আগে বা অ্যাটাকার বলতেও স্ট্রাইকার/ফরোয়ার্ড বোঝানো হত, তবে চলতি ধারা অণুযায়ী যার পায়ে বল থাকে তাকেই অ্যাটাকার বলা হয়)। তার প্রধান কাজ বিপক্ষ দলের জালে বল প্রবেশ করানো। অন্যান্য দায়িত্বের মধ্যে অন্য খেলোয়াড়কে গোল করার সুযোগ তৈরি করে দেয়া, আক্রমণের সময় বল ধরে রাখা অন্যতম। আধুনিক ফুটবলে একটি দলে একসাথে এক থেকে তিনজন স্ট্রাইকার খেলেন। তবে দুইজন স্ট্রাইকার সবচেয়ে বেশি ব্যবহৃত হয়। যেহেতু অন্যান্য খেলোয়াড়দের তুলনায় স্ট্রাইকারগণ অনেক বেশি গোল করে থাকেন, তাই সাধারণত তাদের বাজারমূল্য সর্বোচ্চ হয়ে থাকে।
কেন্দ্রীয় আক্রমণকারী খেলোয়াড়ের (ইংরেজিতে "সেন্টার ফরোয়ার্ড") প্রধান কাজ একটাই, গোল করা। ফুটবল কোচেরা সাধারণত বিপক্ষ দলের রক্ষণভাগের ঘাড়ের ওপর দলের একজন স্ট্রাইকারকে অবস্থান নিতে বলেন এবং দলের অন্য আক্রমণাত্মক ফরোয়ার্ডকে গোলের উপযোগী পাস জোগাড়ের দায়িত্ব দেন, যিনি অপেক্ষাকৃত মধ্যমাঠে থাকেন। প্রথম স্ট্রাইকারকে সাধারনভাবে "টার্গেট ম্যান" নামে ডাকা হয়, যিনি বিপক্ষ দলকে অন্য দিকে ধাবিত করেন অথবা নিজে গোল করেন বা অন্য সতীর্থকে গোল করতে সাহায্য করেন।
একজন স্ট্রাইকার একজন সেন্টার ফরোয়ার্ডের তুলনায় কিছুটা আলাদা। স্ট্রাইকাররা বিপক্ষের রক্ষন দেয়াল ভেদ করতে অধিক পারদর্শী। তারা দূর্দান্ত বল নিয়ন্ত্রন, ড্রিবলিং এবং ক্ষমতার অধিকারী হয়ে থাকেন। একজন ভাল মানের স্ট্রাইকার উভয় পায়েই নির্ভুল শট নিতে পারেন। যদিও অনেক স্ট্রাইকার ৯ নম্বর জার্সি পরিধান করেন, ঐতিহ্যগতভাবে ১০ নম্বর জার্সিই এর সাথে সম্পর্কিত। তবে কিছু স্ট্রাইকারদের ৭ এবং ১১ নম্বর জার্সি পরিহিত অবস্থায়ও দেখা যায়।
ফুটবলে ডিপ-লায়িং ফরোয়ার্ডদের একটি লম্বা ইতিহাস রয়েছে। কিন্তু তাদেরকে বিভিন্ন সময়ে বিভিন্ন পরিভাষায় প্রকাশ করা হয়েছে। বাস্তবে, এ ধরনের খেলোয়াড়দের ইনসাইড ফরোয়ার্ড বা ডিপ-লায়িং সেন্টার ফরোয়ার্ড বলা হয়ে থাকে। সাম্প্রতিককালে, এ ধরনের খেলোয়াড়দের আরও দুইটি প্রকরণ তৈরি হয়েছে: সেকেন্ড বা শ্যাডো বা সাপোর্ট বা অক্সিলিয়ারি স্ট্রাইকার।
সেকেন্ড স্ট্রাইকাররা সাধারণত মেইন স্ট্রাইকারদের পেছনে অবস্থান করে। এদের খেলার ধরন কিছুটা অ্যাটকিং মিডফিল্ডারদের মত, তবে পার্থকটা হল সেকেন্ড স্ট্রাইকারদের গোল করার দায়িত্ব একটু বেশিই। একজন সেকেন্ড স্ট্রাইকার বল নিয়ন্ত্রন, ড্রিবলিং, ছোট পাস, দৃষ্টি এবং ফিনিশিং-এ দক্ষ হয়ে থাকেন। এই অবস্থানের খেলোয়াড়দের খুব জটিল এবং অত্যন্ত গুরুত্বপূর্ণ দায়িত্ব পালন করতে হয়। ফুটবলে এই খেলোয়াডদেরকেই সাধারণত সবচেয়ে প্রতিভাবান মনে করা হয়। দিয়েগো মারাদোনা এই ধরনের খেলোয়াড়দের একটি বড় উদাহরণ।
ফলস ৯ হচ্ছে এমন একটি প্রক্রিয়া যার মাধ্যমে আক্রমণ ভাগের কোনো খেলোয়াড়কে মাঠের মধভাগে খেলানো হয়। এতে করে প্রতিপক্ষ দলের রক্ষনভাগের খেলোয়াড়েরা দ্বিধায় পড়ে যায় তাঁদের পুর্বপরিকল্পিত প্ল্যানিং নিয়ে। তখন হয়তো তারা ছোটোখাটো হাডলের মাধ্যমে নতুন করে পরিকল্পনা করে থাকে।
মানডিঙ্কা ভাষা
মানডিঙ্কা ভাষা (কখনও কখনও মানডিঙ্গো ভাষাও বলা হয়) একটি মান্‌ডে ভাষা। মালি, সেনেগাল, গাম্বিয়া, গিনি, আইভরি কোস্ট, বুরকিনা ফাসো, সিয়েরা লিওন, লাইবেরিয়া এবং গিনি-বিসাউ অঞ্চলসমূহের প্রায় মিলিয়ন সংখ্যক মানডিঙ্কা জনগণ এই ভাষায় কথা বলে। এটি গাম্বিয়ার প্রধান ভাষা হিসেবে স্বীকৃত। ভাষাটিতে উচ্চ ও নিম্ন দুই ধরনের স্বর তথা tone রয়েছে।
ডেভ সেক্সটন
ডেভ সেক্সটন (জন্ম এপ্রিল ৬, ১৯৩০, লন্ডন) একজন অবসরপ্রাপ্ত ইংরেজ ফুটবল ম্যানেজার ও খেলোয়াড়।
সাবেক পেশাদার বক্সার আর্চি সেক্সটনের ছেলে, ডেভ ১৯৪৮ সালে ওয়েস্ট হ্যাম ইউনাইটেডের হয়ে খেলোয়াড়ী জীবন শুরু করেন। সাধারণত তিনি মাঝ-আক্রমনভাগে খেলতেন। তিনি লুটন টাউন, লেটন ওরিয়েন্ট, ব্রাইটন & হোভ অ্যালবিওন, এবং ক্রিস্টাল প্যালেস দলে খেলেছেন। তার শ্রেষ্ঠ সফলতা আসে ১৯৫৭-৫৮ মৌসুমে যখন তিনি তৃতীয় বিভাগ লীগ জেতেন।
১৯৬৫ সালে তিনি লেটন ওরিয়েন্টের কোচ হিসেবে তার কোচিং ক্যারিয়ার শুরু করেন। ১৯৬৬ সালে আর্সেনালের ম্যানেজার বার্টি মি তাকে প্রথম একাদশের কোচ হিসেবে নিয়োগ দেন। একবছর পর চেলসির ম্যানেজার টমি ডোচার্টি পদত্যাগ করলে তিনি সে দলের ম্যানেজার নিযুক্ত হন। তিনি দলকে ১৯৭০ সালে এফএ কাপ এবং ১৯৭১ সালে কাপ উইনার্স কাপ জেতান। চেলসি ১৯৭২ সালের লীগ কাপের ফাইনালে উঠলেও জিততে পারেননি। পরে সেক্সটন কয়েকজন গুরুত্বপূর্ণ খেলোয়াড়, যেমনঃ পিটার অসগুড এবং অ্যালান হাডসন প্রমুখকে বিক্রি করে দেন। এগুলো সহ ক্লাবের আরো নানান সমস্যার কারণে সেক্সটন সফলতা পাননি এবং ১৯৭৪-৭৫ মৌসুমের শুরুতে তাকে বরখাস্ত করা হয়।
কিছুকাল পরেই তিনি কুইনস পার্ক রেঞ্জারস দলের ম্যানেজার হন। সে দলের উৎকৃষ্ট খেলোয়াড় স্ট্যান বোলস, জেরি ফ্রান্সিস প্রমুখের সাথে তিনি চেলসি থেকে জন হলিনস ও ডেভিড ওয়েব কে কিনে আনেন। সেক্সটন দলটিকে লীগ শিরোপার কাছাকাছি নিয়ে যান। তারা যখন সবগুলো খেলা শেষ করেন তখন তারা লীগে শীর্ষ অবস্থানে ছিলেন। তবে লিভারপুল শেষ খেলায় উভারহ্যাম্পটন ওয়ান্ডারার্সকে হারালে তারা শিরোপা লাভে সমর্থ হননি।
তিনি পরে ম্যানচেস্টার ইউনাইটেড দলের ম্যানেজার হয়। মজার ব্যাপার হলো চেলসির মত এখানেও তিনি টমি ডোচার্টির পরিবর্তে ম্যানেজার হন। তবে তিনি রক্ষণাত্মক ফুটবল খেলান যা সমর্থকের কাছে পছন্দনীয় ছিলনা। লাজুক স্বভাবের এই ব্যক্তি গণমাধ্যম ও খেলোয়াড়দের সাথে ঠিকমত কথাবার্তা চালাতে পারতেন না, যার ফলে ওল্ড ট্রাফোর্ডে তার ক্যারিয়ার সফল হয়নি এবং তিনি একটি শিরোপাও জেতাতে পারেননি। এর মধ্যে একটি উল্লেখযোগ্য খেলায় ১৯৭৯ সালের এফএ কাপের ফাইনালে তারা ৩-২ গোলে আর্সেনালের কাছে হেরে যান এবং লিভারপুলের পেছনে ১৯৭৯-৮০ মৌসুমে লীগ রানার্স-আপ হন। ১৯৮১ সালের এপ্রিলে সেক্সটনকে বরখাস্ত করা হয়, যদিও তিনি তার শেষ সাত ম্যাচে জয়লাভ করেছিলেন। এরপর তিনি আধা-অবসরে যাওয়ার আগে কনভেন্ট্রি সিটির ম্যানেজার হয়েছিলেন।
ইংল্যান্ড অনুর্ধ-২১ দলের হয়ে সেক্সটন অনেক সফল এবং তিনি দুবার উয়েফা অনুর্ধ-২১ চ্যাম্পিয়নশিপ জিতেছেন। এরপর তিনি এফএ-এর প্রথম টেকনিক্যাল পরিচালক নিযুক্ত হন ১৯৮৪ সালে। তিনি সকল স্তরের কোচের জন্য ট্যাকল সকার নামে একটি বই লিখেছেন।
রন অ্যাটকিনসন
রোনাল্ড ফ্রাঙ্কলিন অ্যাটকিনসন, সাধারণত যিনি "বিগ রন" নামেই পরিচিত (জন্ম ১৮ মার্চ, ১৯৩৯) একজন ইংরেজ সাবেক ফুটবল খেলোয়াড় এবং ম্যানেজার। সাম্প্রতিক সময়ে তিনি ব্রিটেনের জনপ্রিয় ফুটবল পন্ডিত। তিনি রুপকার্থে বিভিন্ন বর্ণনা দেয়ার জন্য বিখ্যাত, যাকে বিগ রনিবাদ বা রনিংলিশ নামে ডাকা হয়ে থাকে। তবে সাম্প্রতিক কালে তিনি বর্ণবাদী মন্তব্য করার কারনে বিতর্কিত হয়েছেন।
রন অ্যাটকিনসন লিভারপুলে জন্ম নিলেও জন্মের কয়েক সপ্তাহ পরে বার্মিংহামে স্থানান্তরিত হন। তার খেলোয়াড়ী জীবনে তিনি তেমন কিছু অর্জন করতে সমর্থ হননি। ১৭ বছর বয়সে তিনি অ্যাস্টন ভিলা ক্লাবের হয়ে চুক্তি করেন কিন্তু কখনো সেই দলের প্রথম একাদশের হয়ে মাঠে নামেননি। ১৯৫৯ সালে তিনি অক্সফোর্ড ইউনাইটেড ক্লাবে যোগ দেন। এখানে তিনি তার ছোটভাই গ্রাহাম অ্যাটকিনসনের সাথে খেলেন। এখানে তিনি উইং-হাফ হিসেবে ৫০০টির মত ম্যাচ খেলেন এবং "দ্য ট্যাঙ্ক" উপাধি পান। তিনি ছিলেন ইউনাইটেডের অধিনায়ক। তার সময়ে ১৯৬২ থেকে ১৯৬৮ এই ছয় বছরে ইউনাইটেড দক্ষিণের লীগ থেকে উন্নতি করে দ্বিতীয় বিভাগে স্থান অর্জন করে। তিনিই প্রথম অধিনায়ক যিনি একটি ক্লাবের দক্ষিণ লীগ থেকে তিনটি বিভাগ পেরুনোর সময় কোন দলকে নেতৃত্ব দিয়েছেন।
ব্রায়ান রবসন
ব্রায়ান রবসন (জন্ম জানুয়ারি ১১, ১৯৫৭) একজন সাবেক ইংল্যান্ড, ওয়েস্ট ব্রমউইচ অ্যালবিওন, এবং ম্যানচেস্টার ইউনাইটেড ফুটবল খেলোয়াড় যিনি তার দেশের অধিনায়কত্ব করেছেন। তিনি বড় হয়েছেন ডারাহাম কাউন্টির উইটন গিলবার্টে। পরে তার পরিবার চেস্টার-লি-স্ট্রিট এ স্থানান্তরিত হয়। রবসনের ভাল ফোল করার রেকর্ড রয়েছে। তিনি ভাল পাস, ট্যাক্‌ল করতে পারতেন এবং হেড করাতেও দক্ষ ছিলেন। মিডলসব্রোতে খেলোয়াড় ম্যানেজার হিসেবে তার ম্যানেজার হিসেবে যাত্রা শুরু হয়।
তিনি সম্প্রতি শেফিল্ড ইউনাইটেড দলের ম্যানেজার হয়েছেন।
ক্যান্টনীয় উপভাষা
ক্যান্টনীয় হল ইউয়ে ভাষার (চৈনিক: 粵語 ম্যান্ডারিন উচ্চারণে: "উ্যয়ে উ্য", ক্যান্টনীয় উচ্চারণে: "উ্যৎ উ্য") একটি উপভাষা।
ইউয়ে ভাষা গণচীনের কুয়াংচৌ শহরসহ (চৈনিক: 廣州, ইংরেজি: Canton "ক্যান্টন্‌") কুয়াংতোং প্রদেশের (চৈনিক: 廣東) প্রায় ৭ কোটি লোক কথা বলে। এছাড়া হংকং, মাকাউ এবং দক্ষিণ-পূর্ব এশিয়া, ইউরোপ ও উত্তর আমেরিকার চাইনাটাউনগুলিতে এই ভাষা প্রচলিত। ধারণা করা হয় তং রাজবংশের শাসনামলে (৬১৮-৯০৭ খ্রিস্টাব্দ) অন্যান্য চীনা উপভাষা থেকে এটি স্বতন্ত্র হয়ে পড়ে।
ইউয়ে চীনের একটি প্রধান ভাষা, এবং মান্য ইউয়ে বা ক্যান্টনীয় হচ্ছে হংকং, মাকাউ, ও কুয়াংচৌ শহরগুলোর প্রচলিত উপভাষা।
চীনে ম্যান্ডারিন ভাষার প্রমিতকরণের ফলে ক্যান্টনীয় ভাষাভাষী এলাকাগুলিতে ইদানীং ক্যান্টনীয়-ম্যান্ডারিন দ্বিভাষিকতা বৃদ্ধি পেয়েছে।
হংকং শহরে ক্যান্টনীয় ও ইংরেজি ভাষাগুলো দুটই সরকারি ভাষা। হংকঙের প্রশাসন, ব্যবসা ও গণমাধ্যমে এটিই ব্যবহৃত। উদাহরণস্বরূপ, হংকঙের গুরুত্বপূর্ণ ও জনপ্রিয় চলচ্চিত্র শিল্প ক্যান্টনীয় ভাষাভিত্তিক।
জেসপার ওলসেন
জেসপার ওলসেন (জন্ম মার্চ ২০, ১৯৬১) একজন ডেনীয় সাবেক পেশাদার ফুটবল খেলোয়াড় যিনি আয়াক্স আমস্টারডাম ও ম্যানচেস্টার ইউনাইটেডের পক্ষে খেলেছেন। ডেনমার্ক জাতীয় দলের নিয়মিত সদস্য ছিলেন এবং ৪৩ খেলায় ৫ গোল করেছেন। তিনি ১৯৮৪ সালের উয়েফা ফুটবল চ্যাম্পিয়নশিপ এবং ১৯৮৬ সালের বিশ্বকাপে ডেনমার্কের প্রতিনিধিত্ব করেছেন।